
GANDELMAN’S 

HOLIDAY SALE 

Our BIG Holiday Sale is still happening 

for just a few more days. 

Visit us at the Gandelman at the Marriott Hotel 
to view items starting as low as AWG 40... 

for a limited time only! 


IS 

GANDri.MAN 



Experience the difference 

Alarm Installation 
Camera Installation 
Online viewing 
Monitoring Service 
Guard Service 
Patrol Service 

yourjTrotectian 
jyartner since 1996 


\ IIVVKST 
SECURE N.V. 


We don’t just say it... 
We Guarantee it! 


Phone: (297) 582-7252 
E-mail: insec@setarnet.aw 
Q: @investsecurearuba 


CANTIDAD GRANDI 
Dl DROGA CONFISCA 
NA BARCADERA 



BAO guia di Ministerio Publico di Aruba, e Unidad di Crimina- 
lidad Organiza di Cuerpo Policial di Aruba a tuma 5 container di 
hero bieu den beslag diabierna ultimo den haf di Barcadera. 

E containernan a wordo hiba pa Mariniers Kazerne na Savaneta, 
unda nan a wordo habri y listra riba diasabra y diadomingo cu 
ayudo di e 32e Raiding Squadron di Korps Mariniers, di Arubaanse 
Militie y Kustwacht. 

A resulta cu tabatin cocaina scondi den klepnan di baki di pick- 
upnan, cu cada uno mester a wordo corta habri. 

En total a tuma mas o menos 300 kilo cocaine den beslag. Ayera 
mainta e homber R.D.R. di 30 aña di edad (Venezuela) a wordo 
deteni relaciona cu e investigacion. 

No ta exclui mas detencion. E investigacion ta sigui full speed. 

Prome ekiponan cu a worde "fia" for di Bestuurskantoor a cuminsa yega bek 

Loke nifica cu Marko Espinoza ta deteni inhustamente 



AYERA tardi, nos a recibi un co- 
municado di Gobierno cu ta bisa, cu 
esaki ta potret di ekiponan cu ayera 
a worde entrega bek na Bestuurskan- 
toor, despues cu denuncia a wordo 
haci. 


Esaki ta un parti hopi chikito cu 
ayera mainta a worde entrega pa un 
coordinador di ex Minister Mike de 
Meza. 


Pero den mesun rosea ta bisa tam- 
be cu e coordinador encuestion no 
t’esun cu originalmente a bay cu e 
ekiponan, pero mas bien a haci lo 
corecto di trece nan bek pa su doño 
cu ta Land Aruba. E ekiponan aki ta- 
bata den man di e persona encarga cu 
prensa di ex Minister Mike de Meza, 
cu ta un tal Lejuez. 

Aparentemente ta hopi hende liga 
n’e Gobierno anterior lo ta canando 
rond cu un susto basta grandi, con- 
siderando cu tin un investigacion an- 
dando, p’asina recobra e mas di 200 
mil florin na ekipo cu a desparece na 
momento cu Gabinete Mike Eman II 
a baha, segun Gobierno actual. 

Pero mientrastanto Marko Espinoza 
a sigui deteni, siendo un persona cu 
autoridadnan no a haya nada cu ta di 



Gobierno na su cas. Dicon awe Go- 
bierno no a pidi e recherchenan con- 
serni pa detene esnan cu a entrega e 
equiponan awor. 

Ta ser bisa cu e equiponan cu falta 
t’esnan cu tabata cay bao di Otmar 
Oduber, y no di Ministerio di Asunto 
General, dunando di entende, cu es- 
nan cu a bay cu e equiponan cu fal- 
ta ta masha yega na actual Minister 
Otmar Oduber, cu manera a bisa cu 
hasta a ser cumpra cu placa di Go- 
bierno, pero ora cu Otmar Oduber a 
baha como Minister, su hendenan no 


a debolbe ningun di equiponan aki. 

Prome Minister, manera Otmar Odu- 
ber a bin ta bisa, falta di leadership 
no a sa di entrega keho e tempo ey. 
Y awe Polis sa masha bon, unda pa 
busca, pero tin un miedo pa haci un 
entrada hudicial n’e casnan di team 
di Otmar Oduber, y sigur lo haya 
equiponan cu manera ser bisa, cum- 
pra cu placa di Gobierno. 

Ta di spera cu Marko Espinoza por 
recobra su libertad, pasobra e ta in- 
husto sera. 

Mita di 32 mil pashent cu ta yega departamento 
di emergencia ta pashent pa Dokter di Cas 

Ta keda haci uzo di ''triage'' na Departannento di Emergencia 


HOSPITAL a bin cu cambio den 
e nomber di “Spoed Eisende Hulp” 
di cual a awo ta Emergency Depart- 
ment” (ED). Alabes ya pa algun si- 
man e departamento aki a muda pa 
nan localidad nobo cu ta den e New 
Bed Tower di HOH. E entrada ta via 
e parkeerplaats nobo patras di e edi- 
ficio actual di Hospital. 

Un 50% di e 32 mil pashentnan pa 
aña cu a bishita ED, ta pashentnan 
cu mester bay nan dokter di cas, dok- 
ter na warda y no na departamento 
di emergencia. Pashentnan cu mes- 
ter bay dokter di cas of di warda ta 
trece un riesgo, di cual si tin un pash- 
ent sinta den wachtkamer hopi malo 
y mester di e ayudo di emergencia, 
no ta haya esey pasobra tin otro su 
dilanti cu nan tin cu bay prome. Pa 
tal motibo nan mester haci uzo di 


e sistema di triage, pero ainda cu e 
sistema aki ED ta sinta cu 50% di e 
32 mil casonan. E trato di emergen- 
cia cu Aruba tin mester ta entre 17 
y 20 mil hende pa aña. Ezzard Cilié 
a duna di conoce cu no ta mira cu lo 
resolve e problema aki, pasobra 8 pa 
10 aña pasa a redobla e cantidad di 
dokternan y asina mes ainda e no ta 
yega. Mester cuminsa educa nos hen- 
denan pakico mester acudi departa- 
mento di Emergencia. 

Den e sistema di triage 1 aña pasa, 
ED por a garantisa den e 32 mil hen- 
de, por lo menos 90% pa 95% di nan 
e personal ta mira tur den 10 minuut 
pa loke ta triage. Pero awo no ta lo- 
grando esaki y ta tuma nan mucho 
mas tempo. E ta un lastima, pasobra 
tur hende cu yega na e departamento. 



ta controla nan prome cu manda nan 
den camber di espera. Awo e departa- 
mento ta mas grandi pero ainda nan 
no a capacita e parti humano, aunke 
cu redobla e cantidad esaki no lo ta 
suficiente. Algo lo mester sosode den 
futuro siguramente, asina el a duna 
di conoce. 


Decadencia den democracia na Aruba 

Nelson "Speed" Andrade prohibi pa drenfa Parlamenfo 


E noticia cu a shock mundo period- 
istico dialuna tabata e decision tuma 
door di Parlamento cu e periodista 
Nelson “Speed” Andrade ta wordo 
prohibi pa drenta Parlamento pa un 
periodo di 3 luna. 

Segun informacion cu AWEMainta a 
ricibi, e periodista a ricibi un carta for 
di Presidente di Parlamento Ady Thi- 
jsen, den cual e ta wordo informa cu 
mayoria den e “Senioren Convent” 
(Red: cu a wordo teni siman pasa) a 
dicidi pa prohibi su entrada den edi- 


ficio di Parlamento pa 3 luna largo. 
Nos tin cu bisa cu esaki sigur ta un 
decision anti-democratico y contra 
libertad di prensa. Ta un hecho cu 
mester wordo denuncia internacio- 
nalmente. 

Ta tristo pa mira con un partido ta 
cuminsa demostra su poder, tuman- 
do decisionnan anti-democratico. 
Mas tristo cu e Presidente di Parla- 
mento como un hurista mester sa 
masha bon e repercuracionnan di un 
acto di e indole, cu solamente a yega 


di tuma luga na paisnan comunista y 
socialista. 

Segun nos por a compronde, Andrade 
ta bay manda un carta bek pa Parla- 
mento unda ta puntra nan pa hala e 
decision anti-democratico aki atras. 
Si esey no sosode, e siguiente paso ta 
pa cuminsa un caso sumario. 

Si esey sosode, e lo ta un hecho cu 
lo pone un mancha riba Aruba su es- 
tado democratico, unda cu un deci- 
sion di e indole aki tambe ta afecta e 
nomber di Hulanda. 

Cinco aña pidi pa ^LekkeK cu a regla 
transporte di 28 kilo di cocaina 


CINCO (5) aña Ministerio Publi- 
co a pidi pa e acusado Jose T., kende 
ta wordo acusa cu den october 2016 
el a transporta of entrega cierto can- 
tidad di cocaina. Pero tambe cu den 
luna di november 2016 el a transpor- 
ta droga for di Aruba pa exterior. 

Na augustus ultimo Jose a pisa suela 
di Aruba y na aeropuerto mes el a 
wordo aresta. 

E caso aki a cuminsa lora ora cu den 
luna di november, 2016 algun per- 
sona a wordo aresta na aeropuerto di 
Aruba tratando di bandona e isla cu 
cocaina den nan maleta. Tabata trata 
di 4 maleta cu tabatin en total un 
tiki mas cu 28 kilo di cocaina. E per- 
sonanan aki a bisa cu ta un tal Eito 
a regla tur cos pa nan transporta e 
droga aki y den confrontacion, nan a 
reconoce Jose T, como e tal Eito. 

Jose sinembargo ta nenga di ta en- 
volvi den e caso di droga. Si e ta ad- 


miti cu su persona a wordo aserca pa 
transporta droga pa Europa a cambio 
di 10 mil euro. Pero pa haci esey e 
mester a bay Europa (Inglatera of 
Spaña) pa cumpra pasashi, bini Aru- 
ba pa despues bolbe Europa. Un sto- 
ria un poco straño pero cu esaki, el 
a bisa, tabata pasobra e no por haya 
pasashi cumpra aki pa e biaha e ruta 
ey. 

Durante e investigacion cu a wordo 
haci, den e celular di e detenidonan, 
a haya diferente voice-note cu men- 
sahe riba e transporte cu mester tuma 
luga y pagonan. Pero, Jose ta bisa cu 
e bos ey no ta di dje. Hues a confron- 
te cu e hecho cu riba su Eacebook e 
number en cuestion ta aparece como 
di dje. E ta bisa cu berdad, pero esey 
tabata un chip bieu cu el a duna e tal 
Esteban, cu a aserke pa hiba 2 kilo 
Inglatera. 

Un di e señoranan cu a wordo deteni 
a declara cu ta e homber Lico (tambe 


ta wordo yama Leklcer) a aserca nan 
pa transporta droga, a trece e male- 
tanan na e apartamento unda nan 
tabata keda y a duna nan 700 dollar 
pa cumpra cuminda. Tambe el a coy 
nan paspoort pa haci copia, p’asina 
trata di cumpra un funcionario pa 
laga nan pasa. 

Pero pa nan mala suerte, tur e 4 per- 
sonanan a wordo deteni na Aero- 
puerto. Un dia despues di esaki, e 
acusado Jose a biaha pa Corsou y a 
bolbe te na augustus ultimo. E1 a bisa 
cu el a bolbe pa busca su mama y 
hibe cune Hulanda. 

Eiscal ta kere cu e rol di e acusado aki 
no ta esun di mula, pero un media- 
dor. E persona cu a regla tur cos pa e 
grupo por a sali di Aruba cu 28 kilo 
di cocaina, pero cu a fracasa. Miran- 
do su rol, a pidi un castigo di 5 aña 
incondicional. Dia 22 di december 
awor lo tin sentencia. 

Unda Darwin la? 


ANA pasa y na inicio di e aña ki 
Aruba a wordo asota un serie di 
delitonan violento, atraco haci- 
endo uzo di arma di candela. Po- 
co-poco autoridadnan a cuminsa 
haya pista te cu a yega na solucio- 
na varios di e casonan aki. 

Tabata trata di atraconan durante 
cual tur a uza arma di candela y 
ta ser calcula cu loke e delincuent- 
enan a bay cu nan ta yega den casi 2 miyon florin. 

E Modus Operandi di e atraconan, segun e investigacion haci ta 
cu esnan cu ta comete e delitonan tabata personanan treci special- 
mente pa esaki for di Venezuela, mientras cu e organisadonan y 
esnan cu ta planea ta un grupo di Arubiano. 

Den lunanan di november y december diferente di e caso- 
nan aki a wordo presenta dilanti mesa berde y loke tabata re- 
saltante ta un nomber cu continuamente ta bini dilanti y cu 
no a aparece como acusado den ningun caso tabata esun di 
DARWIN. E gran pregunta; Unda Darwin ta? AWEMain- 
ta a haci algun pregunta y tur ta bisa cu Darwin no ta deteni. 
E informacionnan ricibi ta mustra cu ta parce cu Darwin ta esun a 
canta y tur e piesanan a cay den otro y cu a pone cu autoridadnan 
a logra pone un grupo grandi di delincuentennan peligroso tras 
di trali. Por ehempel entre e atracadornan Venezolano, tin dos cu 
aparentemente a yega di mata hende na Venezuela. Pero dilanti 
mesa berde nan a bisa cu nunca antes nan a haya nan mes envolvi 
cu husticia. 

E casonan cu a bini dilanti caba tabata atraco riba Joyeria Kevin, 
Gems, Ea Estrella, HBK Savaneta, riba propietario di Eekker for di 
unda a bay cu 30 mil florin cash y prome cu reces ainda ta bini di- 
lanti como Pro Porma e caso di atraco cometi riba Kenro Jewelers. 
Den tur e casonan aki ta bini dilanti e nombernan Darwin, Billy y 
Gabriel. E ultimo dosnan aki a bini dilanti pero no a haya senten- 
cia ainda. Den e caso di diabierna ultimo a bini dilanti, y tambe 
den e caso di atraco riba Gems y Ea Estrella, cu Darwin a planea y 
Darwin a hiba e arma, pero tambe droga, warda na cas di su ma- 
drastra, Mildred B. (di mas cu 60 aña) y kende tambe ta sperando 
un sentencia. Y segun por a comprende, den e caso di otro siman 
tambe e nomber Darwin ta wordo menciona. Un di e fuentenan 
di AWEMainta a bisa, ta bisa cu aunke Darwin no ta cera, tin un 
grupo grandi cu ta peligroso y poniendo esey den balans, anto hus- 
ticia a vence. 




ta duna di curason na 
comunidad di Aruba 


E famia henter di WEB Aruba ta desea Fundacion 
Contra Cancer di Prostaat (FCCP), Arubaanse 
Padvindsters Gilde (APG), Jordan Ling Foundation 
Aruba Chess Federation y Koningin Wilhelmina 
Fonds (KWF) hopi exito den realisacion di nan 
metanan pa un mihorAruba! 


BaLashi 76, Aruba I T. 525 4200 
E. info(g)webaruba.conn I www.webaruba.com 

a forma un 
comision di ministernan 
pa atende Caya Grandi 


DURANTE un 

conferencia di prensa 
di Gobierno di Aruba, 
Prome Minister Ev- 
elyne Wever Croes, 
a anuncia creacion 
di un comision cu 
ta bay atende 
cu asunto 
di Caya 
Grandi. 

E ta un 
comision 
cu ta con- 


sisti di e propio miem- 
bronan di Conseho di 
Minister. 

E mandatario a an- 
uncia cu esaki taba- 
ta un decision cu a 
wordo tuma den 
reunion di 
Conseho 
di Minis- 
ter y cu 
e Minis- 
ter Presi- 
dent ta 
bay enca- 
besa 




- Residencial 6 Comerclal 

- Servicio Rapido V 

- Servicio Profeslonal, Confiabel y 
Garantisa 

* Prijs di Awg, 65,- te max, di 7 m3 

* Prkes bcised on 3,5% 660 BAZV. 


YAMA NOS NA: 

582-4684 


mfo^ecotech.aw 
w wvw.ecotech a ru ba .com 


~ MK* oiT Hos ta Acepta ATM ora 
Faceboch di dupa sepnir service 


iicRmui 

RIJSCHOOL NV 

5943263 / 5826732 

Hermusrijschoolnv.com 
Sividivi 1-C IjU 


e comision aki, cu 
ta consisti ademas 
di: Minister di Infra- 
structura, Minister 
di Asuntonan Eco- 
nomico, Minister di 
Husticia, Minister di 
Transporte y Minister 
di Turismo. 

“Nos meta ta pa trece 
bek bida den Caya 
Betico Croes ya u esey 
ta e forsa di nos eco- 
nomia,” e mandatario 
a bisa. 

E1 a recorda na me- 
sun momento cu es- 
al<d tabata tambe un 
promesa cu nan a haci 
durante campaña y 


ta bay trece bida y e 
vibracion cu mester 
tin den Caya Grandi 
henter dia y anochi, 
desaroyando esaki 
den un centro unda cu 
e hendenan kier bay 
come y diberti nan 
mes, pero tambe biba 
den e apartamenton- 
an den pisonan ariba 
di e edificionan. Door 
cu tin hende ta biba 
den e apartamenton- 
an den e Caya Grandi, 
nan mes tambe lo per- 
cura cu tin movecion. 
Dialuna mester tuma 
luga e prome reunion. 
“No ta mucho cla con 
e structura tabata bou 


di e Gobierno ante- 
rior. Nos por a com- 
pronde cu tabatin un 
organisacion cu yama 
OBID, pero cual no 
tabata haya mucho 
sosten. 

Nos a dicidi di pone 
bou di Minister Presi- 
dent pa mustra e in- 
teres. Mi kier a pidi 
e pueblo di Aruba pa 
apoya comercio local 
y nos di nos banda lo 
percura cu boso exper- 
encia di haci compras 
den caya grandi lo ta 
algo inolvidabel,” e 
mandatario a duna di 
conoce. 


ProiTie Minister Wever Croes 


Nos a enlrega keho di 
desaparicion di ekiponan balora 
na mas cu 100 mil florin 


DURANTE e conferencia di 
prensa semanal di Gabinete Wever 
Croes, e Prome Minister a reaccio- 
na riba e investigacion cu tin an- 
dando pa desaparicion di ekiponan 
di prensa pa cual su Gobierno a en- 
trega of a haci denuncia. 

Manera ta conoci, a base di esey 
a detene e ex miembro di Oficina 
di Prensa di Prome Minister Mike 
Eman, esta Marko Espinoza, kende 
porcierto no tabata hefe di e depar- 
tamento tampoco. “Loke mi por 
bisa ta cu unabes cu un investiga- 
cion ta den man di instancianan 
hudicial, esaki ta bay den forma 
imparcial. Ningun di nos tin algo di 
bisa of haci eyden, esta den e inves- 
tigacion.” Di otro banda e ta bisa 
cu ta berdad cu Gobierno a entrega 
keho, pasobra for di momento cu a 


drenta tabata obvio cu tabata falta 
hopi ekipo y material. Tabata falta 
tur cos cu tabatin mester pa un tras- 
paso responsabel. 

E ekiponan cu falta, ya caba ta na 
un balor di 100 mil florin. “Como 
un mandatario responsabel bo no 
por bisa cu bo no ta bay worry cu e 
100 mil florin ey. Nos a bisa e Go- 
bierno aki ta para pa ordo y respet. 
Ora cu nos yega topa cu e situacion 
cu mas di 100 mil florin ta perdi na 
ekipo valioso cu nos tin mester pa 
goberna e pais aki na forma respon- 
sabel, bo tin cu haci trabou di dje. 
Tin hopi cos a disparce di e edifi- 
cio aki sin cu nan a wordo registra,” 
e mandatario a bisa. Y a agrega cu 
p’esey a entrega keho y autoridad- 
nan lo sa l<dco pa haci cu esaki. 

Shop. Drecha Bo Cas. Comparti. 


Bo ta cla pa fin di aña? Logra bo metanan prome cu aña caba cu Last Minute Loans di CMB. 




Chat cu nos y aplica online awe mes 
riba cmb.loans 


Bo banco amigo 

^ cmbnv.com n cmbnews @cmbnv □ bobancoamigo 


Presta responsabel. E promocion aki ta valido te cu 31 di december, 2017. Prestamo personal “Last Minute Loans” tin un interes efectivo di 11.50% p.a., mientras cu e duracion maximo di e prestamo ta 5 aña y te cu 35,000.00 
florin. Despues di campaña interes efectivo lo bai bek na 16.50% p.a. Clientenan mester aplica y wordo aproba pa un minimo di Afl. 10,000.00 na fondonan nobo. Un gasto di administracion lo wordo cobra igual na Afl. 165.00 
pa e prome aña di e prestamo, y Afl. 140.00 pa cada aña adicional. Un seguro di risico lo wordo cobra igual na 3% di e suma di e prestamo, mas e interes y gasto di administracion cu un maximo di 900.00 florin, si acaso e 
prestamo ta surpasa un termino di pago di 24 luna, e seguro di risico lo ta 4% di e suma di prestamo, mas e interes y gasto di administracion cu un maximo di 900.00 florin. Den caso cu prestamonan personal wordo cancela 
prome cu e termino acorda, Caribbean Mercantile Bank N.V. ta reserva e derecho di cobra un boet di 10% di e interes acorda durante ful e periodo cu a resta. Caribbean Mercantile Bank N.V. ta reserva e derecho di por cancela 
e promocion aki na cualkier instante. E relacion entre Caribbean Mercantile Bank N.V y su clientenan ta wordo determina pa e Condicionnan General di Caribbean Mercantile Bank N.V 

APA to clarifica 

Retraso di un barco a causa cu 
tabatin scarsedad di cierto 
producto na Aruba 


DEN ñn di siman tabatin scarsedad 
di varios producto na Aruba. Tanto nos 
consumidornan local como nos bishi- 
tantenan no por a haya nan produc- 
tonan di custumber, specialmente ber- 
dura y fruta. 

Manera ta conoci den december nor- 
malmente ta un luna druk den nos waf- 
nan, tanto na Playa como na Barcadera. 
Semper ta trata e cantidad di barco den 
e luna ald conhuntamente cu Douane 
di tal manera cu pueblo no ta keda sin 
haya su productonan di custumber. 
Locual cu a pasa siman pasa ta cu un 
barco cu ta bin tur siman Aruba cu hopi 
container for di Merca a haya un retraso 
di basta ora cu e consecuencia cu e no 
por a haci uzo di e espacio cu tin reserva 
pa e barco aki na e waf na Barcadera pa 
mara diamars mainta. Ora cu e barco a 
yega Aruba ya tabatin un otro barco cu ta 
mara na waf den e espacio cu tin reserva 
p’e. E barco cu tabatin retraso a dicidi 
pa no keda warda riba e barco cu ta den 



pleta- 

mente descarga y a scoge pa bay Corsou. 
Diasabra mainta e barco ald a drenta 
waf na Barcadera y cu cooperacion di 
e personal di e operador di e terminal a 
percura pa baha tur e containernan cu 
tabata destina pa Aruba e mesun dia. 
E situacion cu a surgi ta uno cu APA ta 
purba pa evita semper pero den e caso 
aki lamentablemente e no a sosode. Lo 
bay sinta internamente cu otro pa anali- 
sa kico exactamente a causa e retraso y 
con pa actua den un situacion similar 
pasobra pueblo no por keda sin haya su 


productonan cu e ta conta riba dje. 
APA ta pidi disculpa na tur empresa y 
tambe na e pueblo di Aruba en general 
cu a bira victima di locual cu a pasa den 
fin di siman cu e productonan di cus- 
tumber no tabata disponibel. 

Tambe APA ta gradici e personal di e 
operador di e terminal na Barcadera cu 
a traha diasabra duro pa baha tur e con- 
tainernan for di e barco. Un palabra di 
gradicimento ta bay tambe na e cuerpo 
di Douane cu a coopera pa e container- 
nan di cual cu tabatin mas urgencia por 
a Sali diasabra mesora for di waf. 


Homber burachi y agresivo cu su mama y Polis 


PA casi 6’or di mainta tambe asistencia 
ta wordo pidi na un cas na Paradera pa 
un homber burachi cu tabata haci fas- 
tioso y kibrando cos den cas. 

E patruya cu a yega na e sitio a con- 


stata cu e homber tabata hopi agresivo 
cu su mama. E señora a declara cu e 
yiu a yega cas burachi of bo inñuencia 
di un of otro substancia. E Polisnan a 
trata di intermedia, pero e homber no 
kier a scucha nan. Di repente 
e homber a bira mas agresivo 
contra su mama y e Polisnan 
mesora a interveni. 

E homber a laga e serbete rond 
di su curpa los y a resulta cu e 
tabata sunu. Riba dje, el a nen- 
ga di bisti paña. Den presencia 
di Polis e homber tabata trata 


di ataca su mama, pa cual a dicidi di 
pone den boei pa siguridad di e famia y 
dje mes, pasobra ta parce cu e no tabata 
realisa kico e ta haciendo. 

E mama a trata di bisti su yiu, pero es- 
al<d no a duna resultado. E homber ta- 
bata trata di basila e Polisnan masculino 
y tabata haci e situacion dificil. A dicidi 
di pasa e homber algun “tik” cu e klop 
na su pia parti abou. Esaki a pone me- 
sora bisti su pañanan. Transportwagen 
a hiba e homber agresivo pa warda na 
Sta Cruz unda el a haya un cel pa pasa 
su wayaba. 

Den otro caso turista a maltrata cliente di bar 

Intermediador den pelea a resulta corta 




DIADOMINGO 

pa mas of menos 3.26 
Central ta manda pa- 
truya na Tanki Leen- 
dert pa un pelea. Eynan 
polis a topa cu person- 
al di Ambulance. Nan 
tabata bezig ta tratan- 
do e victima. 

Polis a papia cu e vic- 
tima, kende tabata e 
homber P. E1 a declara 
cu e tabata na cas, ora 
cu e ex pareha di su 
prima a yega cas. E ta- 
bata, segun P bao di 
influencia di alcohol. 
Dado momento e pri- 
ma y su ex a cuminsa 
discuti. Dado momen- 
to el a nota cu e dis- 
cusión a cuminsa sali 
for di man y door di 
esey el a dicidi di bay 
para mey mey di nan 
dos pa evita cu e ex ta 
dal su prima. Despues 
e ex a cuminsa bringa 
cu P. E ex pareha a bin 
resulta di ta PINA. E1 
a coy un boter di biña 
y a dal esaki abou pa 
kibr’e. E pida glas 
PINA a uza como 
arma. Despues PINA 


a hinca e victima cu 
un pida glas na ambos 
brasa y den e area di su 
pecho banda robes. 
Despues e sospechoso 
a cana bay direccion 
nort. Polis a papia cu 
personal di ambu- 
lance. Nan a declara 
di loke nan por mira di 
e heridanan, esakinan 
ta basta profundo y 
tabata sangrando pro- 
fusamente. E victima 
a wordo hiba hospital 
pa tratamento medico 
avansa. 

E prima, e dama yama 
H., a declara cu e no 
sa unda su ex ta biba. 
Berdad e tabata den 
un relacion cu esald, 
pero el a caba. E no 
por a duna mas dato 
na polis. Central y re- 
cherche a wordo poni 
na altura. 

Diadomingo pa mas of 
menos I.I5 di mardu- 
ga Central ta manda 
patruya San Nicolas na 
Tio Pepe pa un pelea. 
Ora cu nan a yega, no 
ta trata aki di un pelea, 
sino un discusion en- 
tre dos persona cu por 


poco a bay for di man. 
Polis a papia cu am- 
bos partido, unda cu 
nan a calma nan mes. 
Despues di esey nan 
a wordo manda cas 
door di patruya. Paz a 
reina bek na Tio Pepe 
y Central a wordo poni 
na altura. 

Diadomingo den or- 
anan di atardi Polis 
ta wordo manda door 
di Central di Polis na 


Ling Nam Bar & Res- 
tuarant na Cura Cabay 
pa un persona fastioso. 
Na e sitio a resulta cu e 
turista JH a maltrata y 
menasa e cliente di ini- 
cial G. Polisnan a mira 
cu e victima su wowo 
drechi tabata hincha y 
e tabatin algun rasca 
na su cara. 

E1 a conta cu un 
homber Mericano 
desconoci a bay tras di 


toonbank sin permiso. 
E1 a hala su atencion y 
e turista a bira agresivo 
y a dal’e algun mokete. 
E homber a menas’e 
tambe. Patruya a tuma 
e denuncia. 

Pa 5.20 di atardi e 
homber JJH a wordo 
aresta pa maltrato y 
menasa. Polis a trans- 
porte pa warda di San 
Nicolas, y presenta di- 
lanti fiscal auxiliar. 



Pa maa intofmMiOrt ■!j2£-7!?55 tttólTila rriM vvctjsifo ■corn 




Afl. 250,000 


wwwJottoaniba.com 

Adicto kier a 
horta Hennesy y 
cambia pa droga 



DIADOMINGO 

den oranan di mer- 
dia Central di Polis 
ta manda un patruya 
na Peng Lu Bar & 
Restaurant na Seroe 
Preto pa un caso di 
Idebro y cu a atrapa 
e ladron. Na e sitio e 
Polisnan ta papia cu 
e doño di e enegoshi 
P, pero casi nan no 
por a compronde 
Idco e ta bisa. Un 
homber trahando ey 
a declara na Polis cu 
un homber a horta 
un botter di Hennesy 


for di e kashi patras 
di e toonbank. Ora 
cu el a wordo atrapa 
door di P, el a pone 
e botter bek. E doño 
a cera e homber den 
e negoshi pa yama 
Polis. E doño a pidie 
e fabor di yama pa- 
truya. P. 

Tambe a yama un 
conoci di dje cu por 
a fungi como tra- 
ductor entre patruya 
y P. E ora nan a bin 
tende cu siman pasa 
caba desconocinan 


a comete ladronicia 
den e negoshi ey. E 
homber P. ta sospe- 
cha cu ta e mesun 
homber aki a comete 
e kiebro ey. 

E1 a mustra e polis- 
nan patras di e edi- 
ficio unda cu e per- 
sona desconoci a 
kibra drenta anteri- 
ormente. A resulta 


cu e homber E. v.d.B 
di 25 aña ta biba den 
un apartamento tras 
di e edificio di e res- 
taurant. Pero P, na 
mesun momento a 
bisa cu e no kier en- 
trega keho pero si a 
pidi Polisnan pa pa- 
pia cu e homber y 
bis’e cu e no ta per- 
miti pa drenta e ne- 
goshi mas. Polis a 


papia cu e homber, 
kende ta bisa cu ber- 
dad el a coy e botter 
di Hennesey pero a 
dicidi di pone esaki 
bek. 

E ta adicto na droga 
y un persona a prim- 
intie cu si e trece un 
botter, e ta cambia 
esaki pa droga. Nan 
a hala su antencion y 
cori for di e sitio. 


Doño di cas la drumi y iadron a bay cu celuiar 



bank 

Apreciable Cliente: 

Debi na un training pa su empleadonan 
AIB BANK N.V. lo ta sera Diaranson, 

13 di December, 2017 di 8.00 or di 
mainta pa 1.00 or di merdia. 

Danki pa e comprension. 

GerenciaAIB BANK N.V. 

Frendsel W. Giel 


DIADOMINGO den laat di anochi na momento cu doño di cas 
a bay drumi, ladron a pasa di bishita, no desea y sin anuncia, y a bay 
cu celular. 

Den oranan di atardi Central di Polis ta manda un patruya den Ar- 
endstraat relaciona cu kiebro den un cas. Na e sitio nan ta papia cu 
e señora LMME 

E ta declara cu e ta biba den e apartamento ey. Dia 10 di december, 
2017, rond di mey anochi el a bay drumi y a cera e porta dilanti na 
lock y e bentana a keda medio habri. Riba un stul banda di porta el 
a laga su tas biña y riba su cama el a laga su celular. 

Rond di 4.15 el a spierta y a mira cu e porta dilanti tabata hancho 
habri. Tambe el a mira cu su tas no tabata riba e stoel mas y su ce- 
lular e no por haya ningun caminda. Den e tas e tabatin un cartera 
di hende muhe cu su carnet di AZV, su paspoort Dominicano cu a 
caduca; cedula di Aruba; 150 florin; su credit- y debitcard di CMB. 
E celular ta un Samsung Galaxy 7 color preto. 

Debi no nnudansa na hospital 

Pashentnan ta wordo interna den camber basa 
riba e specialismo pa cual nan ta wordo atendi 



NA e momentonan 
aki algun departa- 
mento di cuido ta 
mudando pa e toren 
nobo di Hospital 
(NBT NBT). 

Despues lo muda al- 
gun departamento 
di cuido pa e banda 
west di e edificio ex- 
istente (Existing Bed 
Tower EBT), pa e 
banda oost di e edifi- 
cio existente. 

Di e manera aki e 
banda west di e edi- 
ficio existente lo bira 
disponibel pa reno- 
bacion. Tur esaki a 
wordo splica den un 
conferencia cu hos- 
pital a tene reciente- 
mente. 

Den cuadro di e 
mudansanan aki, e 
forma con hospital 
ta asigna un camber 
y cama na un perso- 
na como pashent ta 
cambia. 

Departamentonan di 
Cuido awo ta enfoca 
mas riba un speciali- 
dad medico specifico. 
Ademas, e division 
di NBT lo ta dife- 
rente cu esun di EBT. 


A wordo splica cu e 
NBT tin solamente 
camber pa 1 of 2 per- 
sona mientras cu e 
EBT tin camber pa 6 
persona y solamente 
algun camber di 1 y 
2 persona. 

E cambernan di 1 y 
2 persona mayoria 
biaha ta wordo uza 
pa pashentnan mas 
fragil, sumamente 
malo of un pashent 
cu mester wordo iso- 
la den caso di infec- 
cion. 

Pues na momento cu 
selecta un cama riba 
un departamento di 
cuido pa un pashent, 
ta sigui e siguiente 
reglanan: 

Bo lo wordo asigna 
na e departmaneto 
di e specialista med- 
ico cu ta tratando 
bo persona. Depen- 
diendo di e specialis- 
mo, esaki por ta den 
e edificio existente 
(EBT) of e New BT 
(NBT). Cada depar- 
tamento ta dedica 
su mes na un of mas 
specialismo. Pues no 
ta posibel pa cambia 
di departamento riba 
bo peticion; 


Siguientemente, den 
e departamenton- 
an asigna lo mira ki 
camber y cama tin 
disponibel. Si bo tin 
un seguro medico cu 
ta cubri camber di 
1 of 2 persona, hos- 
pital lo asigna bo di 
esakinan den caso cu 
tin disponibel. 


Si esaki no ta e caso, 
dentro di e depar- 
tamentonan asigna 
e pashent en cues- 
tion lo ricibi un otro 
camber riba e depar- 
tamento aki mes. 
Tambe por sosode cu 
cu mester mudabo 
di un camber di un 
persona pa un otro 
camber, debi cu un 


otro pashent mester 
di e camber pa moti- 
bonan medico. 

Gerencia ta pidi pa 
tuma bon na cuenta 
e informacion aki y 
nan ta gradici tur pe- 
sona pa nan coopera- 
cion durante e mu- 
dansa y renobaciondi 
e hospital. 


I 


CORIENTETA 

INDESPENSABEL 


Pa por garantisa suministro permanente di 
coriente, ta necesario pa nos clientenan 
paga nan cuenta na tempo. 

Ultimo dia pa paga e cuenta pa 
luna di oktober 2017 lo ta: 

Diahuebs 

14 december, 2017 

ELMAR 


® ® (® 


ATENCION 

Clientenan cu no paga nan cuenta 
prome cu e fecha aki, ta core riesgo 
cu e percela por wordo desconecta. 

Pagonan haci via banco ta yega 
algun dia despues den nos poder. 

ELMAR ta conta cu bo sosten, pa 
nos por sigui garantisa suministro di 
coriente continuo y di calidad. 


Redefining Energy 


Pa mas informacion yama 523-7100 of e-mail nos via customerservice(gelmar.aw 














12 


AWEMainta 


Diamars, 12 December2017 


Diahuebs anochi a inkia e proyecto pMoto 
"Na caminda pa trabou pa nos hobennan" 



UN iniciativa di Asuntonan Social 
cu cooperacion di Departamento 
Progreso Laboral, e anochi aki a con- 
ta cu presencia di Minister Glenbert 
Croes, acompaña pa Darlaine Eras- 
mus y Parlamentarionan Hendrik Te- 
vreden y Sue Ann Ras. 

Un anochi informativo y di coopera- 
cion mutuo unda a mustra e hoben- 
nan cada paso di e trayectoria con pa 
drenta e mercado laboral, di scol pa 
stage te cu haya trabou. A emfatisa e 
importancia pa e hobennan aki en- 
contra e pasion pa eherce locual cu 
nan gusta. A splica nan tambe dje 
importancia pa nan mes traha riba 
nan abilidadnan personal desaroy- 
ando nan mes riba diferente aspecto 
como tambe dje importancia di por 
tin un trabou. Ora nan ta traha no 
solamente nan ta hiba nan mes di- 
lanti pero nan ta contribui grande- 
mente n’e desaroyo di nos Pais. Di 
otro banda a scucha tur pregunta, 
remarca y preocupacionnan di nos 
hobennan cu tabata presente. Nan 
a splica di e dificultadnan actual cu 
nan ta encontra pa drenta e mercado 


laboral. 

Minister Glenbert Croes a gradici e 
participacion, input y feedback di 
nos hobennan presente. Na su turno 
Minister a splica e hobennan cu nan 


por conta cu ne, cu e t’ey pa yuda 
nan y asisti nan. Cu su meta ta pa re- 
duci significantemente e 25% di de- 
sempleo cu n’e momentonan aki tin 
bou di nos hobennan. 


Aruba la 
pasando den 
clima friu anechi 

DESPUES di un temporada bas- 
ta largo di hopi calor, por bisa cu 
den e ultimo dianan aki e situacion 
a manera mengua. 

Den forma iregular ta haya algun 
yobida chikito cu ta yuda mantene 
e clima mas suave. Den oranan di 


atardi pa anochi ta sinti un brisa 
dushi y hasta friu. Esaki ta algo cu 
sa experencia den fin di aña tambe, 
aunke no ta tur fin di aña e ta asina. 
Si mira e website di Meteo, anto 
por conclui cu e pronostico pa e 
siman aki lo ta un clima averahe 
basta suave y de bes en cuando un 
poco yobida aki aya. 

Manera ta conoci, e temporada 
di horcan mientrastanto ta tras di 
lomba caba, locual no ta nifica cu 


no por haya yobida. Tabatin añan- 
an unda cu Aruba a experencia yo- 
bida fin di aña cu a sigui te den luna 
di februari. 

Den e temporada tras di lomba mes 
Aruba a haya poco yobida, pero in- 
tenso, di e 17 tormentanan tropical 
cu a pasa den e area. Si por corda, 
di e cantidad ald 10 a bira coy forsa 
di horcan, pero cu danki Dios ta 3 
di nan so Aruba a sinti su efecto. 

Destruccion den auto banda di Moomba 

DIADOMINGO a presenta na warda di polis doño di un Nissan 
pa haci denuncia di kiebro y robo. E señora B., a haci denuncia di 
destruccion contra persona(nan) desconoci. E1 a presta e auto di su 
ruman muhe, y personanan desconoci a kibra e bentana robes parti 
patras. Nan a bay cu dos rugtas. Un di e tasnan tabatin uniform di 
scol di Kudawecha den dje. E otro tas tabata uno transparente cu 
algun paña deportivo di su ruman muhe. 

E auto tabata staciona banda di Moomba y Marriott Hotel. Un boshi 
yabi a wordo haya den e auto, despues di e destruccion. 




Chauffeur 
burachi aresta 

DIADOMINGO den oranan di madruga 
Patruya ta detene un chauffeur burachi den 
area di Casibari. 


Segun e informe policial, pa mas o menos 3.30 
di madruga Central di Polis ta manda patruya 
den area di Pacifico Bar Restaurant na Paradera pa 
un chauffeur cu ta core malisimo. Un colega di e Polis 
nan cu no tabata tra- 
hando ta core tras di 


e auto aki. 

E patruya a logra 
par’e riba e camin- 
da cu ta bay direc- 
cion di Casibari mes 
y a dun’e señal pa e 
para. Asina cu e Polis 
a para banda di dje, 
a sinti e holo fuerte 
di alcohol, y ora cu 
a pidi’e baha for di e 
auto, e no por a para 
drechi riba su pian- 
an. A dicidi di detene 
y a kita e auto for di 
dje. E homber a wor- 
do hiba warda pa test 
y mas investigacion. 


ORARIO ADAPTA dia 13 di december 2017 

SETAR ta informa cu tur su oficina nan lo tin orario adapta 

diaranson dia 13 di december 2017 

Teleshop Seroe Blanco y Repair Center ta habri pa publico 8:30 AM. 

Tur otro Teleshops 9:00 AM 

SETAR Store ta habri orario regular 10:00 AM 

e kiosknan na Aruba Airport Authority, Aruba Ports Authority y e Contact Center lo keda 

funciona y duna servicio normal. 


^ SETAR 

Wanda Broeksenna, candidato pa ''Grootbedrijf" den 
directiva di Camara di Comercio 

Un profesional cla pa traha 
na Interes dl negoshlnan 

"Nos mester haci servicionan mas personal" 


“TA cu gran entusiasmo mi ta an- 
uncia cu mi ta un candidato pa bira 
un miembro di Directiva di Camara 
di Comercio di Aruba”, asina Wan- 
da Broeksema, kende 
diamars awor 
ta eligibel 
pa repre- 
s e n t a 


“Grootbedijf ” den e directiva di Ca- 
mara di Comercio di Aruba, a duna 
di conoce den fin di siman. Mi ta 
comparti mi vision di traha hunto 
pa crea un plataforma comercial den 
cual tin mas oportunidad den tur area 
di comercio pa negoshinan por re 
inventa nan mes. Nos por logra 
e vision aki si negoshinan 
haya e recursonan necesario 
y adecua y e hermentnan pa 
progresa y mas sosten pa por 
sigui construi nos economia 
di un forma mas solido. Servi- 
cio eficiente y personal a bira es- 
encial den e mundo di awendia, 
den cual tecnologia moderno ta 
hunga un papel importante 
den e forma con ta haci 
negoshi. 



Cu tur e 
posibilidad- 
nan pa cumpra 
producto y servi- 
cionan via internet, 
Kamer van Koophan- 
del mester demostra 
awor innovacion 
den e structura cu ta 
aplica servicionan 


na e comunidad comercial existente 
y tambe na e futuro comerciantenan. 
“Nos mester haci servicionan mas 
personal”. 

Pa por desaroya un economia stabiel 
y sostenibel, basa riba principionan 
di industria liber y den cual ta pro- 
move competencia, nos mester au- 
menta e oportunidad pa negoshinan 
por beneficia di e tarifanan regula, di 
mehoracion di servicio na clientenan 
y dor di amplia e opcion di produc- 
tonan cu ta ofrece. 

Desde cu el a regresa Aruba na aña 
2000, Wanda Broeksema a ocupa 
funcionnan den tanto negoshinan 
local como internacional, den cual 
su conocemento y experencia a crece 
hopi. 

E ta orguyoso cu awe e ta ocupa e 
funcion di Chief Executive Officer 
(CEO) di Digicel Aruba, unda e ta 
aplicando tur locual el a siña den e 
ultimo añanan, mientras e ta sigui 
desaroya su habilidadnan como lider. 

“Si eligi mi como representante di 
empresanan grandi di Aruba den e 
directiva di Camara di Comercio, no 
solamente lo conta cu un persona 
bon educa, inteligente y disponibel 
pa representa tur e negoshinan, pero 
tambe lo por conta riba un profe- 
sional completo, apasiona y cu sem- 
per lo traha den miho interes di bo 
negoshi”. 

Como un miembro di directiva di Ca- 
mara di Comercio, mi obhetivo ta pa 
sirbi Bo! Mi ta invita tur doñonan di 
negoshi pa vota dia 12 di december 
proximo entre 9:00am y 12:00pm 
na oficina di Camara di Comercio. 
Mi ta conta cu Boso voto y apoyo! 

2018 Ta habri cu bon notkia di buelo 
semanal adklonal for dl KLM 


ATA y AAA ta orguyoso di esaki, cu ta resultado di esfuerzonan concreto 



INDUSTRIA turistico ta sigui co- 
secha desaroyonan positivo pa nos 
destinacion, e biaha aki for di e sec- 
tor di aviacion. 

E oerolineo nocionol 
Hulondes Koninklijke 
Luchfvoorf Moofschoppij 
(KLM) o cobo di onuncio cu 
po gron moyorio di 2018, 
fo inclui un di 7 buelo 
semonoL 

Aruba Airport Authority NV (AAA) 
y Oficina di Turismo Aruba (ATA) ta 
encanta di por comparti e noticia aki 
cu henter comunidad y tambe rela- 
cionnan internacional. 

KLM ta un socio importante pa tur- 
ismo di Aruba, ya cu ta percura p’e 
transporte di un gran cantidad di 
bishitante for di e mercado Europeo 


en general. 

KLM ta inclui den su itinerario di 
buelo, un servicio nobo entre Am- 
sterdam-Bonaire-Aruba-Amsterdam 
riba diamars, cual a cuminsa caba 
den luna di november y lo continua 
te cu zomer 2018. 

E buelo realisa cu un avion tipo A330- 
200, tin capacidad pa 268 pasahero. 
Pa Aruba, esaki ta nifica e poten- 
cial pa un crecemento adicional den 
turistanan Europeo atrabes di dife- 
rente conexion via Hulanda. 

Te cu dio 30 di november 
2017, esfodisfico fo musfro 
cu po 2017, Arubo o 
ricibi un fofol di 83.027 
furisfo sfoy-over for di 
Europo, di cuol 34.021 
fo bishifonfenon for di 
Hulondo. 


Ta bon pa remarca cu -pa 
2017- Europa ta representa 8.6% 
di e mercado total di turista pa Aru- 
ba, y cu Hulanda ta representa 3.5% 
di esaki. 

E decision di parti di KLM ta bin 
despues di un cooperacion exitoso 
entre e compania aereo, ATA y AAA 
NV 

Ya caba e diferente ekiponan di tra- 
bou tanto na Aruba como n’e ofici- 
nanan di turismo di Aruba na Eu- 
ropa a cuminsa informa agencianan 
di biahe, operador di tours y otronan 
di e posibilidad awor mas amplio pa 
yega Aruba, specialmente den lunan- 
an friu di winter na Europa. 

Oficina di Turismo y Aruba Airport 
Authority NV ta felicita tur stake- 
holder cu e noticia positivo aki y 
ta wak dilanti cu animo pa ricibi e 
bishitantenan for di Europa durante 
2018. 

En conexion cu eleccion pa Directiva di KVK: 

INFORMACION IMPORTANTE 
PA E VOTADONAN Y 
CANDIDATONAN 



AWE, 12 di december 2017 KvK ta tene su eleccion pa 
elegi miembronan nobo pa su directiva. Tur votadonan cu tin 
e derecho di voto ta wordo invita pa pasa di 9or di mainta pa 
12or di merdia na e auditorium di KvK pa deposita nan voto. 
E eleccion lo wordo dirigi y supervisa door di e comision di 
eleccion di KvK. 

Informacion pa e votadonan: 

* E lista di personanan cu derecho di voto (votado) ta 
poni riba KvK su website (Grootbedrijf: http://www.aru- 
bachamber.com/images/pdf/Election/2017/ws-grootbedri- 
jf-201 7.pdf / Kleinbedrijf: http://www.arubachamber.com/im- 
ages/pdf/Election/2017/ws-kleinbedrijf-201 7.pdf) . 

* Prome cu 6 di december 2017 tur persona cu derecho 
di voto mester a ricibi un convocatorio (“oproep”) pa bin 
vota. Ta pidi tur votado pa presenta cu e oproep y un ID 
valido. Den caso cu no ricibi e oproep e votado por presenta 
dia di eleccion cu su ID valido y informa e Presidente di e 
comision di eleccion cu e no a ricibi e oproep. Lo verifica su 
derecho di voto y e votado lo ricibi un duplicado. 

* KvK lo brinda servicio normal na cliente (di 8 am - 
4.30 pm) y pesey ta haci un apelacion na un y tur, tambe 
cadidatonan pa minimalisa cualkier acto cu por obstaculisa e 
operacion di KvK y/o e fluho di cliente. 

* E votado ta entrega e oproep na e Presidente di e comis- 
ion di eleccion y lo ricibi un stembiljet y ta dirigi su mes na 
e stemhokje corespondiente (pa Grootbedrijf of pa ICIeinbed- 
rijf). Despues di a yena e stembiljet e votado ta deposita esaki 


den e stembus corespondiente (pa Grootbedrijf of pa Klein- 
bedrijf). 

* Pa I2or en punto lo cera e votacion. Solamente e vota- 
donan cu ta presente prome cu I2or y ta wardando nan turno 
lo wordo permiti pa caba di vota. Tur votado cu yega KvK 
despues di I2or no lo wordo permiti mas pa vota. 

Informacion pa candidatonan: 

* Candidatonan por ta presente na KvK dia di eleccion. 

* Candidatonan por saluda y combersa cu e clientenan 
y/o votadonan y tambe por reparti material di promocion, 
pero no ta permiti pa haci entrevista y/o haci filmacion den e 
edificio di KvK, esaki ta posibel solamente pafo di e edificio 
of riba e balcon na prome piso. 

* Por saca potret, pero ta pidi pa tene cuenta pa esaki no 
stroba y/o incomoda otro persona o clientenan. 

* No ta permiti pa colga ni pega ningun material di pro- 
mocion na e murayanan di KvK. Por pone banners y back 
drops solamente na piso I riba e gang, pero no ta permiti 
ningun material di promocion den e auditorium. 

* Despues di e eleccion e comision di eleccion KvK lo 
conta e votonan. E resultado lo wordo publica den e Land- 
scourant como tambe den algun di e corantnan local. E pro- 
ces-verbaal di e zitting lo ta disponibel na KvK pa consulta 
pa un y tur. 

* E tres (3) candidatonan cu ricibi mas voto (2 pa Groot- 
bedrijf y I pa Kleinbedrijf) lo ricibi un carta for di e comision 
di eleccion KvK. 

E candidatonan pa e eleccion ta: 

- Grootbedrijf 

* Wanda C. Broeksema 

* Satish D. Daryanani 

* Segundo J.A. Ecury 

* John G. Eman 

* Roslyn G. Vrolijk 

- Kleinbedrijf 

* Alexlindy Y.G. Croes 

* Maria C. Croes 

* Satish D. Daryanani 

* Sandy R. Odor 

Riba website di KvK www.arubachamber.com por haya mas 
informacion di e candidatonan y nan motivacion pa postula 
como miembro pa e Directiva di KvK pa e siguiente periodo. 
KvK ta contento di por conta cu un interes grandi di partici- 
pantenan na e eleccion aki y ta manda un palabra di exito na 
tur e candidatonan. 

Pa cualkier pregunta y/o mas informacion, nan por tuma 
contacto cu Secretariado KvK via e-mail secretariat@aruba- 
chamber.com o via telefoon 582-1120. 

Dio 9 ultimo 

A conmemora Dia Internacional Contra Corupcion 


UNITED 
AGAINST 
CORRUPTION 






FOR DEVELOPMENT, PEACE AND SECURITY 


DI acuerdo cu Milton Ponson di 
Rainbow Warrios, retraso den man- 
da e comunicado aki ta debi n’e 
hecho cu e ta trahando riba un di 
dos raport tocante waste manage- 
ment, un raport riba e prestacion di 
Aruba den e ultimo 10 aña pa loke 
ta “compliance”, esta cumplimento 
cu tur tratado di derecho humano, 
un raport di “compliance” di Aruba 
p’e ultimo 10 aña p’e Tratado di 
Derecho di Mucha, riba cual ultimo 
a reuni cu consehero di Minister mr. 
Andin Bikker y lo puntra Minister 
Bikker pa colabora riba un sistema 
digital pa “signalering en rapport- 
age ter uitvoering, handhaving en 
monitoring van het Verdrag voor de 
Rechten van het Kind op Aruba”. 

Y Rainbow Warrios ta participando 
hunto cu algun otro NGO den e pro- 
cesonan pa repasa mas di 800 pagi- 
na tecnico di e ‘Environmental, So- 
cial and Health Impact Assessment 
(ESHIA) for Exploratory Drilling 
Operations Offshore Aruba” p’e La- 
gadishi-1 y Bonbini-1 Wells”. 

Documento traha pa Repsol Aruba 
BV dor di e compania Advisian, 
cual ESHIA lo ser trata diaranzon 
13 december na Edward Cheung 
Center den un hearing publico. 

DIA ANTI CORUPCION 

Dia 31 october 2003, Asamblea 
General di Naciones Uni a adopta e 
United Nations Convention 
against Corruption (UNCAC) y a 
pidi Secretario-General pa designa e 
United Nations Office on 
Drugs and Crime (UNODC) como 


secretariado p’e asina yama 
Convention’s Conference of 
States. 

E Asamblea Gen- 
eral tambe a des- 
igna 9 december 
como Dia In- 
ternacional Anti 
Corupcion pa 
eleva e concienti- 
sacion pa cu corupcion y enfatiza 
e papel di e Tratado (UNCAC) den 
combati y 

preveni corupcion. E Tratado a dren- 
ta na vigor na december 2005. 

Tema 2017: Uni contra corupcion 
pa desaroyo, paz y seguridad 
Cada aña un triyon USD (un 
miyon miyon USD esta USD. 
1.000.000.000.000) ta ser paga na 
soborno y un aproximado 2.6 triyon 
USD ta ser horta anualmente for di 
e.o. fondonan publico 
mediante corupcion, un suma equiv- 
alente na mas cu 5% di e GDP di tur 
pais den desaroyo na mundo HUN- 
TO. 

Den paisnan den desaroyo segun 
United Nations Development Pro- 
gramme, fondonan perdi na corup- 
cion ta monta na mas cu 10 biaha e 
suma total di tur ayudo di desaroyo. 

Corupcion ta un crimen serio cu por 
mina desaroyo social y economico 
den tur sociedad. Ningun 
pais, region of comunidad ta imuno 
p’e. E aña aki UNODC y UNDP a 
desaroya un campaña global con- 
hunto, enfocando riba e manera 


cu corupcion ta afecta educacion, 
salud, husticia, democracia, pros- 
peridad y desaroyo. 

E campaña conhunto internacional 
di 2017 ta enfoca riba corupcion 
como un di e impedimentonan mas 
grandi pa logra e Obhetivonan pa 
Desaroyo Sostenibel (Sustainable 
Development Goals-SDGs). 

2017 Mensahe di Director Ehecu- 
tivo di UN Office on Drugs and 
Crime 

Hende hoben priva di aceso na edu- 
cacion esencial, hende muher kita e 
posibilidad di cirugia cu por salba 
nan bida y trahadornan kita nan 
trabao ta simplemente algun ehem- 
pel di esnan cu ta bira victima inc- 
oncientemente di corupcion. 

Corupcion tin un impacto catastro- 
fico riba sociedadnan; E ta para 
oportunidad, kita aceso di hende 
vulnerabel na infrastructura, y ta 
condena nan na un bida sin igual- 
dad y bienestar economico. 

E victimanan di corupcion no ta 
keda limita na un solo generacion, 
pero corupcion tipicamente ta 
manca multiple generacion consec- 
utivo impactando un cantidad inu- 
merabel di hende. 

Parlamentario Sue-Ann Ras (MEP) 

Mesler brinda DAS e hermentnan 
pa Iraha optimalmente 



RECIENTEMENTE Departa- 

mento di Asuntonan Social a prepara 
un dia completo den Sala Trupial, 
unda cu cada seccion di e departa- 
mento a prepara un presentacion. 
Cada seccion su presentacion tabata 
encera kico nan trabou diario ta, kico 
nan ta wak como e puntonan di at- 
encion inmediato pa mehora e siste- 
ma, como tambe kico ta nan conseho 
como e miho solucion. Mester brinda 
DAS e hermentnan necesario pa nan 
por optimalmente. 

Mester bisa cu cada 8 departamento 
a sa di haci un excelente trabou, pre- 
sentando e situacion actual di nan 
seccion y asina demostra a base di 
echo concreto, e puntonan mas rel- 
evante cu mester tene cuenta cu ne. 
Segun nan analisis, tin un promedio 
di 2 crisis social pa siman, special- 
mente den e ultimo trimester di aña, 
unda cu e sa aumenta na 3 pa 4. E 
problema actual ta e parti di ‘door- 
verwijzing’, ya cu tin un discusion 
entre e instancianan y e falta di mo- 
tivacion ta grandi tambe. 


Mayoria instancia tin nan propio 
psicologo y trahado social y asina 
mes, hopi biaha nan ta manda na 
clientenan pa DAS. Ta importante 
pa bin cu un plan di maneho struc- 
tura y bon ancra den ley unda cu tin 
‘taakafbakking’ pa tur instancia. Pa 
loke ta trata e departamento di Bi- 
jstand, nan ta yuda cu un averahe di 
15 -20 hende pa luna cu e gastonan 
di entiero y nan tin un total di 2561 
hende inscribi den diferente catego- 
ria, cu nan ta yuda mensualmente. 
P’esey mes DAS a bin cu un proyecto 
pa nan train cierto cliente di bijstand, 
pa nan por haya trabou, ya cu den 
pasado nan a yega di hacie caba y a 
duna un resultado di exitoso di 55%. 

Na 2015 e Minister anterior a bin cu 
un maneho, cu a perhudica varios cli- 
ente di DAS, ya cu a duna autoridad 
di DPL pa kita un cliente for di e lista, 
siendo cu nan funcion semper tabata 
di duna conseho na DAS y DAS na 
su luga ta tuma e decisionnan. Con- 
secuencia di esaki tabata enorme, ya 
cu ful un famia tabata keda sin bi- 



jstand, no por a brinda nan e ayudo 
social mas y tambe a haya mas clien- 
te cu ta forma parti di e ‘eeuwige bi- 
jstander’. E echo cu cada minister ta 
opta pa mantene su propio maneho, 
a trece hopi consecuencia negativo 
pa henter e departamento y sigur pa 
loke ta trata e parti social di nos hen- 
denan cu mester di ayudo. 

Si analisa e edificio riba su mes, ta 
di lamenta cu no a haci nada tur e 
temponan ey pa mehora e ambiente 
y situacion, unda e hendenan ta tra- 
ha. Canando den e edificio, por mira 
claramente cu e falta di mantencion y 
su situacion actual, no ta nada agrad- 
abel pa e empleadonan, cu ta traha 
cu hopi dedicacion. 

“Mi por conclui, cu e disposicion y 
profesionalismo pa loke ta trata e 
materia y topico di asuntonan so- 
cial di Aruba, ta bon domina den 
cada departamento. Henter e team 
di DAS ta motiva y kier traha y tin 
dinamismo, no mas nan merece di 
haya e hermentnan necesario pa por 
ehecuta e trabounan asina necesario 
pa eherce nan trabou manera mester 
ta y asina yuda nos sali for di e situa- 
cion di crisis social cu Aruba ta hinca 
aden actualmente”, Sue-Ann Ras a 
termina bisando. 

Prome bishita oficial di Gobernador 
Boekhoudt na Cas di Aruba 



DEN HAAG - Gobernador Alfonso Boek- 
houdt a haci ayera dialuna 11 di december 
un bishita oficial na Cas di Aruba. 
Gobernador Boekhoudt a keda ricibi pa Mi- 
nister Plenipotenciario Guilfred Besaril y 
personal di Gabinete di Minister Plenipoten- 
ciario. Gobernador di Aruba a wordo com- 
paña pa Director di Gabinete di Gobernador, 
Rajen Budhu Lall y adjudante di Gobernador 
Bart Breitenstein. Esaki t’e prome bishita 
oficial di Gobernador Alfonso Boekhoudt na 
Cas di Aruba y tambe e prome encuentro cu 
Guilfred Besaril den su funcion como Minis- 
ter Plenipotenciario di Aruba na Den Haag. 
Gobernador a gradici Minister Besaril y e 
personal p’e recepcion ameno duna na su 
persona. Gobernador di Aruba ta na Hulan- 
da pa un bishita di trabao. 

(Potretnan ta cortesia di Cas di Aruha) 




Sintoriisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Ex Alto Comisarie 
Roland Peterson 
a bay laga nos 



INFORMLACION cu nos a haya ayera 
mainta ta bisa cu e conocido ciudadano, Ro- 
land Peterson a bay laga nos. Nos a siña con- 
oce Roland Peterson for di tempo cu el a bira 
Polis, trahando na e.o. TOD. Despues el a 
haya oportunidad di bay studia na Academia 
Policial na Apeldoorn pa bira Inspector di 
Polis. E1 a logra esaki tambe pa despues bin 
Aruba pa sigui sirbi cu pais. 

Peterson tabata e prome Alto Comisario di 
Polis, ora cu Aruba a haya su Status Aparte 
na 1986. For di e posicion aki, Roland Pe- 
terson a haya oferta pa bira e prome Hefe di 
DOOy combina cu oficina di Interpol. 

Como Alto Comisario, Roland Peterson tin 
hopi logro, unda e,o. como yiu di tera a bira e 
prome y unico Ehecutivo di Interpol, su sede 
na Eyon, Francia y asina p.e. na 1993 a or- 
ganisa e prome Asamblea di Interpol den Ca- 
ribe na Aruba, cu un participacion di masha 
hopi participante. 

Siendo Alto Comisario di Polis, pero miem- 
bro tambe di Interpol Aruba, Roland Peter- 
son a logra di scapa e piloto Arubano, Eoor, 
kende a ser secuesta cu su avioneta bulando 
entre Aruba y Punto Fijo. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 11 Dec, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 
Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.36 

1.38 


1.40 

Zwitserse frank 
(per 100) 

CHF 

179.67 

180.39 


181.19 

Pond sterling 

GBP 

2.31 

2.36 


2.42 

Japanse yen 
(per 10.000) 

JPY 

155.76 

157.18 


158.76 

EURO 
(per 100) 

EUR 

208.19 

210.09 


212.20 

Deense kroon 
(per 100) 

DKK 

27.25 

27.97 


28.77 

Noorse kroon 
(per 100) 

NOK 

20.25 

20.97 


21.77 

Zweedse kroon 
(per 100) 

SEK 

19.96 

20.68 


21.48 



Secuestradornan di piloto Eoor a hib’e un 
ciudad costeño di Colombia y via di Interpol 
a logra hay’e y a mande Aruba. 

Roland Peterson a nace na Aruba, dia 31 di 
october 1941, kier men cu el a cumpli 76 
aña na momento di su morto. 

Despues di a baha cu pensioen, Roland Peter- 
son a sigui masha activo, pero cu scirbimento 
di storia pa mucha. E1 a conta hopi di su an- 
ectodanan specialmente na San Nicolas. 
Papiando di San Nicolas, Roland Peterson a 
bira Presidente tambe di San Nicolas Busi- 
ness Association y asina a sigui bringa pa ad- 
elanto di San Nicolas. 

Na su señora y yiunan ta bay nos mas sin- 
cero condolencia. Cu Roland sosega na paz, 
den braza di Señor. 

Bon dia, yen di alegria 

Skirbi pa Ruthy "Lady Ruth" Vrieswijk-Bergen 



SPERANDO cu e dushi alegria di e temporada di fin di 
aña aki ta sigui contagia nos tur! 

E siman aki, di curason, un poema prosa dedica na un su- 
per bon dokter, un di nos heroenan cu a yuda masha, pero 
masha hopi patient mes. 

Aki na Aruba nos tin bon dokternan tambe, aunke pa cier- 
to tokenan ainda patientnan tin cu bay pa mas tratamento 
den exterior. Pero, Lady Ruth ta papiando di dokter Francis 
de Windt, cu tin cu baha cu pensioen, aunke e por duna 
mas tempo di experticio y calidad profesional humano pa 
yuda mas hende. 

Pueblo no kier p’e stop, pero esaki ta stipula den reglanan 
di AZV, segun nos tambe por a comprende. Ki lastima, pa- 
sobra dr. de Windt ta catan catan ainda, yen di bon salud y 
bon energia. Nos no a saca potret di e tremendo bon dokter 
aki, pero si a tribi di dun’e un brasa cu e mihor deseonan. 

Pa casualidad Lady Ruth a topa cu un otro dokter e siman 
aki, anto den Cas di Cultura, esta dr. De Cuba, kende tam- 
be a bay gosa di e show di ballet “The Nutcracker” di Ko- 
zlov Dance Academy den cual su yui muher, Maria Elaine 
de Cuba, ta baila den varios di e bunita bailenan, y a baila 
tambe como un di e solistanan den e Waltz of the Flowers. 
E1 a baila tambe den Show Pas de Trois, hunto cu Andrea 
Nuboer y Ambar de Ruijter. Ki bunita show! Ki bunita 
baile! Ki elegancia! 

Despues nos a tende cu dr. de Windt tambe tabata den Cas 
di Cultura, gosando di The Nutcracker. 

Nos ta comparti e poema prosa di curason, dedica na dr. de 
Windt y ta acompaña e relato di awe cu algun foto saca na 
Cas di Cultura despues di e show. 

Pabien na Kozlov Dance Academy cu nan tremendo show 
di tur fin di aña “The Nutcracker”. 


Dokter Francis de Windt 

Mi tristesa ta representa tur cu a wordo yuda 
Pa tur cu a pasa bou di su tratamento y consulta 
Mi tristesa cu awa na wowo a wordo cristalisa 
Den auto sinta, bayendo bek cas 

E mihor dokter cu Aruba a yega di conoce 
E mihor dokter profesional cu su lus cu ta inspir’e 
Dokter Erancis de Windt, e dokter Chirurg Ortopedico 
E dokter cu ta opera, drecha heup, drecha rudia y mas 

Mi no por a sali for di su oficina sin dun’e un brasa 
Su carisma, su ternura, su trabou cu asina hopi dedicacion 
Su sonrisa yena cu confiansa den su talento y sabiduria 
Manera dokter de Windt no tin dos mescos den nos historia 

Si, nos dokter stima, aprecia, respeta y elogia 
Ta baha cu pensioen, pero pueblo no Ider lag’e stop 
Ta AZV t’e organo cu ta dirigi y dicidi mas tanto 
Oh, nos nunca tabatin un mihor dokter cu a duna asina tanto 

Den auto sinta, e cancion “Hallelujah” a cuminsa rezona 
Mas mi lagrimanan tabata dorna mi cara, mi a sinti 
Mi a sinti amor como miembro di un comunidad 
E amor cu tin cu sigui guia y inspira 
dokter de Windt cu felicidad 
E no ta mustra cansa, e no ta mustra su edad, 
cu poco poco ta avansa 
E ta mustra bon energia, 
cu gana pa sigui traha un crenchi mas 
Ohala AZV recapacita y re-evalua e balornan 
inmenso den e shon di dokter ald 
Y lag’e sigui cu su fantastico trabou 
t’e ora e mes ta cla pa renuncia 
Nos ta stima’bo lieve dokter de Windt, 
nos ta stima’bo y ta desea’bo 
Tur cos bon den bo bida asina enrikece 
di sabiduria y bendiciona 
Nos no kier pa bo bay ainda, 
nos no ta comprende e leynan y of reglanan tur ora 
Y mientras e cantica Hallelujah tabata sigui zona, 
nos curason a sigui yora... 

Ruthy”Lady Ruth”Vrieswij k-Bergen 
December 2017 

Den nomber tambe di tur su patientnan 
Y su secretarianan Karen y Lourdes 

Manera ta haci pa hopi aña caba.... 

MetaCorp a regala ham di Pasco na tur empleado 




ANA 2017 ta terminando y un bi- 
aha mas MetaCorp, e compania Aru- 
biano cu mas aña di existencia, a or- 
ganisa nan tradicional “Ham Event” 
pa empleadonan. 

Desde oranan trempan e prepara- 
cionnan a cuminsa na ATCO Bar- 
cadera p’e evento grandi aki. Tur 
empleado a pasa busca nan Ham pa 
asina prepar’e pa Pasco. 



Tur empleado a pasa busca nan ham 
cerca e respectivo compania, esta 
ATCO Concrete, ATCO Aruba, Brou- 
werij Nacional Balashi, Tropical Bot- 
tling Company EcoTech, The New 
York Laundry The Cinemas, EcoGas 
y e oficina di MetaCorp mes. E team 
dinamico di ATCO a mustra nan cre- 
atividad trahando un kerstboom di 
concrete. 


Empleadonan hunto cu nan famia a 
yega pa pasa un rato ameno. E even- 
to a cuminsa atardi despues di tra- 
bou y a sigui te den oranan di anochi. 
MetaCorp a prepara tentnan di coy 
come y coy bebe pa tur empleado y 
nan famia. 


Grupo di Betico a anima e atardi cu 
nan canticanan, mientras Metropo- 
lis tambe tabata pone ambiente. E 
muchanan tambe a disfruta di even- 
to hungando den e dino jump. 

CEO di MetaCorp, Eddie de Veer, 



a indica cu fin di aña ta yegando y 
esaki ta e temporada cu e 450 em- 
pleadonan di tur nan companianan 
subsidiario ta ricibi nan ham di Pas- 
co. Tambe el a expresa cu su persona 
hunto cu Robert Carrasquero y Guus 
Slabbekoorn tabata e chefnan riba 
grill durante e evento, nan a traha y 
empleadonan por gosa di e evento. 
A prepara un dushi pan cu hotdog, 
mientras managernan di diferente 
departamento tabata sirbi e bebidan- 
an. 

E1 a indica cu ainda tin algun evento 
mas manera tiramento di pagara y 
fiesta di compania, pa asina celebra 
cu e empleadonan un otro aña di tra- 
bou, progreso y exito! 

Sneeuw a yega preme cu lempe 






HULANDA - Tur hende tin un mu- 
cha chikito den nan. Diadomingo ul- 
timo nan na Hulanda tabatin un code 
Oranje, loke nifica cu si ta necesario of 
urgente pa sali por pero preferibel keda 
cas. 

Famianan disfrutando hunto di un dia- 
domingo na Hulanda. Celebrando un 
cumpleaños di Quincy. Y alabes a pro- 
becha di comparti hunto den frieuw 
pero yena di amor familiar.. 

Famianan: Lucas-Marie, Winklaar, 
Koeiman, Kranwinkel-Rasmijn y Van 
der Biezen. 

Nan a disfruta y a probecha di e sneeuw 
pa traha hunto nan “sneeuwpop” hun- 
ga den sneeuw y tira otro cu bala di 
sneeuw. 

Saludos for di Hulanda pa tur famia 
nan na Aruba y Corsou di parti esnan 
na Rotterdam, Almere y Nijmegen. 

AWG. 495,000 


AWG. 450,000 


AWG. 245,000 

KAS ARIBA 

ID#4860 

Beds: 3 • Baths: 2 
Livina Snace: 261 


Land:760 M^ 



AWG.478,000 







Beds:3 • Baths:3 
Living Space: 122 
Land:525 



AWG.399,000 


SAN BARBOLA 

ID#4861 

Beds:3 • Baths:3 
Living Space: 196 M^ 
Land:795 M^ 


AWG. 395,000 




SAN NICOLAS 

ID#4851 

Beds:6 • Baths:4 
Living Space: 266 M^ 
Land: 682 M^ 


AWG.l 75,000 


U 


SABANA BASORA 

ID#4862 

Beds: 3 • Baths: 3 + Apartment 
Living Space: 153 M^ 

Land:544M^ 




Call: 583-8383 

CelL 738-9039 or 699-9039 

or visit us at: www.casnanxom 


casnan 


xom 

PAPILON 

ID#4759 
Lots For Sale 
Land: 336 or more 
Starting Price: 


AWG. 58,800 


SAN NICOLAS 

ID# 5324 

Beds: 3 • Baths: 1 
Living Space: 106 M^ 
Land:473 M^ 


AWG. 190,000 


SAN NICOLAS 

ID#4811 

Property For Sale 
Land:166M2 


AWG.99,000 


PONTON 

ID#3634 

Beds:4 • Baths:3 
Living Space: 330 M^ 
Land:402 M^ 


AWG.340,000 


ORANJESTAD 

ID#4786 

Beds: 3 • Baths: 2.5 
Living Space: 147 


AWG.290,000 


I 




NOORD 

ID# 1618 

Beds:3 • Baths:2 
Living Space: 142 M^ 
Land:800 M^ 


AWG. 445,000 


SAN NICOLAS 

ID#4395 

Beds: 3 • Baths: 1 + Apartment 
Living Space: 220 M^ 

Land:440 M^ 


AWG. 210,000 


SAVANETA 

ID#3572 

Beds: 4 • Baths:3 
Living Space: 283 M^ 
Land:796 M^ 


Land:600 


AWG. 245,000 


Call: 583-8383 

Cell. 738-9039 or 699-9039 

or visit us at: www.casnanxom 


casnan 


.corn 

Xpresa bo mes 

E pregunla di culpabilidad 

Pa: Armand Hessels 


POCO biaha ta tin asina hopi indignashon pa motibo 
di un crimen na Aruba. Y cu tur razon. Dos mucha mor- 
to, probablemente como consecuencia di maltrato. 
Ciudadano, fundashon y instancia tabata bolter riba otro 
pa expresa nan rabia, precupashon y frustrashon. Den 
esey dos punto a capta atenshon. 

Aparentemente e caso aki di maltrato di mucha no ta 
un asunto aisla y hopi mas caso ta tuma lugar sin cu tin 
acshon efectivo di parti di instancia di cuido. 

Y na di dos lugar tur hende ta evita di mustra dede riba 
esnan culpabel. Y consecuentemente nada ta cambia, pa- 
sobra ningun hende ta sinti nan mes agredi. 

Si nos no pone cuidou, aki 3 siman a lubida tur cos y 
bida ta sigui manera di custumber, mescos cu tabata e 
caso cu e asesinato recien na de Vuyst y e suicidio na 
Boca Mahos. 

Pues nos no ta siña nada, tur causa ta keda intacto y aki 
poco tempo otro tragedia lo tuma lugar cu ta capta nos 
atenshon pa un momento. Of acaso Roshendrick y Ris- 
handroh no a muri por nada y nan por nifica comienso 
di un cambio? Di biaha e pregunta ta surgi...cambio di 
kico anto? 

Esey ta hiba automaticamente n’e pregunta clave: Ken ta 
culpabel di esaki? 

Fundashon y instancia di Gobierno cu ta ocupa nan mes 
cu protecshon di mucha y violencia domestico ta libera 
nan mes dor di mustra riba e falta grandi di personal 
y medio financiero. Pero... nan no ta expresa e preocu- 
pashon aki solamente awor, pero ya caba pa hopi aña y 
hasta decada esey ta nan keho principal. 

Nan raportnan no solamente ta mustra riba esey. Tambe 
nan advertencianan tocante e aumento di pobreza cu ta 
hiba na problema social serio y hasta criminalidad ta for- 
ma un parti fiho. 

Pero apesar di tur e gritonan di auxilio di tur e instancian- 
an pa atenshon di esnan ultimamente responsabel, esta 
Ministro y Parlamentario, durante decada no a pasa... 


nada! Y asina mes tur hende ta sigui nenga di pone e 
culpabilidad na unda mester pon’e! 

Durante e simposio di Fundashon Gobernashon di Cali- 
dad Aruba (FGCA) na september ultimo a demostra cu 
cifra cla cu e mal gobernashon di e ultimo 30 añanan 
a conduci na drispidimento di centenares di miyon di 
florin tur aña atrobe na personal di mas, un administras- 
hon financiero deficiente, e consecuencianan di proyecto 
sospechoso y/of cu a faya, y e gastonan enorme di pago 
di interes como consecuencia di tur e debenan acumula. 
Ta saca tur e placa aki pa gran parti for di e departa- 
mentonan di Gobierno of for di prestamo cu ta pone un 
preshon insostenible riba e obligashonnan di Gobierno. 

Consecuentemente e departamentonan structuralmente 
ta ricibi mucho tiki placa pa atrae personal capacita 
p’asina ehecuta nan maneho debidamente. Mientras cu 
no ta haci nada pa sistematicamente identifica e causan- 
an ey y elimina nan, tur bon intenshon no lo efectua 
ningun cambio. 

Pasobra bou di e circumstancianan actual simplemente 
no tin placa pa hiba un maneho drechi. A1 contrario, pa 
motibo di e maneho financiero desastroso di e ultimo 
gobernashon di AVP, p’e 20 añanan benidero lo tin aun 
menos placa disponibel pa motibo cu mester cuminsa 
paga riba e debe di e proyectonan di PPP, pa por cumpli 
cu tur obligashon di interes y debe. 

Pero no ta trata di placa so, sino p’e atenshon real di 
gobernante p’e necesidadnan di comunidad. Esey tambe 
tabata haci hopi falta durante e ultimo 30 añanan. Paso- 
bra ta imposibel cu esnan cu ta lesa e raportnan, ta keda 
insensibel, sin haci nada. 

Pero hustamente t’esey mes a pasa. 30 aña largo! Y nin- 
gun hende cu a preocupa. 

Si nos considera locual entre otro raport Galidad y e ra- 
port di WODC ta trece pa dilanti na un manera fraternal, 
esta cu en realidad e partidonan politico ta determina 


Sigui na pagina 27 > 

< Continua di pagina 26 
e maneho di Gobierno, nos por bisa sin 
problema cu e partidonan politico cu a 
determina e maneho na Aruba durante e 
ultimo 30 añanan, t’esnan mas culpabel 
di e fayonan den e sectornan financiero- 
economico y social. 

Pues nan ta carga culpabilidad directo 
di e circumstancianan cu di un of otro 
manera a conduci na morto di e dos cria- 
turanan. 

Pero no ta solamente e partidonan po- 
litico ta carga tur culpa. Tambe e trad- 
ishon dentro di famia pa mantene e es- 
candalonan keto, ademas di e custumber 
di bisiña y otro hende cu informashon al 
caso pa no mete y pa ‘evita problema’, 
ta haci cu situashon desastroso por sigui 
tuma lugar. 

Pasobra con por ta cu ningun hende a 
bati alarma pa un mucha di 3 aña cu ya 
caba pa dos luna ta perdi? 

No por determina seriedad di e situashon 
social real. Pasobra simplemente no tin 
cifra confiabel. Si tin lista di espera sin 
fin di caso problematico serio. Asina ta 
bira cla con ‘politica’ a faya, pasobra con 
por delinea maneho si no tin cifra? 

No ta por nada mayoria di partido ta 
realisa nan mes ultimamente cu mester 
bin un cambio drastico den e manera di 
goberna. Lamentablemente a daño cu 
politica a causa na Aruba ta di tal mag- 
nitud cu lo dura decada prome cu a elim- 
ina tur consecuencia. 

Mientrastanto nos por spera solamente 
cu ciudadano, fundashon y instancia 
lo rema lo miho posibel cu e medionan 
limita y cu e Gobierno/gobernantenan 
lo deshaci totalmente nan mañanan di e 
ultimo decadanan pa por realisa un cam- 
bio. 

Esey ta lo minimo cu nan por haci pa 
duna e sacrificio di Roshendrick y Ris- 
handroh algun sentido. 


Entrega oficial di Bacchanal 
2018 na Minister President 
sra. Evelyn Wever-Croes 



“DI mi parti mi ta contento cu mi a wordo encurasha pa sigui cu e 
publicaccion aki. Ta hacimi sinti cu berdad e revista Bacchanal a bira 
un parti integral di Aruba su Carnaval. Mi ta duna danki un biaha pa 
e sosten y apoyo grandi cu e pueblo di Aruba a dunami tur e añanan 
aki.” Tabata expresion hasi pa e conocido Chibi ven der Hans, na 
ocasion di entrega di e buki Bacchanal na Minister President, Evelyn 
Wever-Croes. 

Esaki ta edicion 20 di e revista. Den cuadro di e logro aki, Bacchanal 
ta trahando riba proyectonan grandi encuanto Carnaval di Aruba. 
Un aspecto ta ensera versionnan digital di cada edicion di Bacchanal 
cu lo wordo publica rib’e website www.arubabacchanal.com . 

Carnaval ta un tema cu ta keda bin bek tambe durante henter aña. 
Hopi biaha Aruba ta wordo refleha cu imagennan di Carnaval. Te 
hasta ta asina cu e tema di Carnaval ta wordo escohi dor di studian- 
tenan pa spreekbeurt, scriptie etc. 

Tambe Bacchanal ta trahando riba publicacionan mas completo y re- 
sponsabel. 

E forma den cual esaki lo wordo haci nos ta comparti mas den deta- 
yes despues. Asina Bacchanal kier logra cu mas informacion encuanto 
Carnaval di Aruba yega mas lew tambe dor di activa mas ainda nos 
website y social media. 

E revista Bacchanal lo ta obtenibel awe 12/12. Poryama 593-4868 pa 
pasa serca bo cu e revista. 

Bo guia completo di Aruba su Carnaval. Bacchanal ta desa Aruba un 
tremendo Carnaval 64 na 2018. 

Jean-Marc Kock prome graduado di 
^^Double Degree Master Programme 
International and European Tax Law^^ 





UNIVERSIDAD di Aruba y Maastricht University 
ta hopi orguyoso di por anuncia cu e prome studiante 
di nan programa “Double Degree Master Programme 
International and European Tax Law” a gradua! 

Riba 8 di december ultimo Jean-Marc Kock a ricibi su 
bul for di Maastricht University y nan mes un momento 
for di Universidad di Aruba. Cu esald Jean-Marc Kock a 
logra e titulonan di Master of Laws in International and 
European Tax Law di Universiteit Maastricht y Master 
of Laws in Aruban Law di Universidad di Aruba. 
Tabata un gran honor di por a conta cu presencia di nos 
Prome Minister, Señora Evelyn Wever-Croes cu a hiba 
palabra durante e ceremonia. 

E hecho cu despues di su graduacion Jean-Marc Kock 
por a cuminsa traha di biaha na PwC Aruba, ta dem- 
ostra cu e estudio aki tin un balor grandi cerca di su 
coleganan den e ramo aki. 

Universidad di Aruba y Universiteit van Maastricht ta 
spera cu den e proximo añanan por felicita mas studi- 
ante cu nan graduacion. 

Parlamentario Marisol Lopez Tromp 

E muchanan por ta keto, pero e cifranan 
di abuso di mucha ta papia pa nan mes 


Advies- en MeldpuntKindermishandeling Aruba 
^ idermis Registratie 2007 - 2015 

.^''^Definifiekindermishandeling: 

/ “Elke vorm van bedreigende c 

andere personen, ten opzichte van wie de minderjarige in een relatie van afhankelijkheid of onvrijheid staat * 
passief opdringen waardoor emstige schade wordt berokkend of dreigt te worden berokkend aan de ^ 

de vorm van fysiek of psychisch letsel." 


Totaaloverzicht 


M Soort Mishandeling ’ 

" 2007 

2008 

2009 

2010 

2011 

2012 

2013 

30t4 


Lichamelijke mishandeling 

43 

57 

48 

57 

45 

42 

51 

c- 

'7 

Lichamelijke verwaarlozing 

61 

60 

56 

59 

32 

58 

58 

2' 

-- 

Psychische/emotionele mishandeling 

17 

27 

35 

46 

11 

3 

9 

i3 

y 

Psychische/emotionele verwaarlozlng 

24 

101 

104 

84 

83 

120 

115 

12? 


Seksueel misbruik 

23 

48 

36 

41 

46 

48 

*7 

35 

■ 1 

Huiselijk geweld 

10 

29 

26 

21 

11 

14 

u 

16 

_ 

Totaal 

178 

322 

305 

308 

228 

285 

2^ 




PAJRXAMENTARIO Marisol Lo- 
pez Tromp a publica algun cifra for di 
e relato anual di Buro Sostenemi, cu 
tur aña nan a bin ta publica a base di 
registracion di meldingen cu ta dren- 
ta serka nan. Buro Sostenemi, cu por 
cierto ta existi como 12 aña caba, ta 
traha diariamente cu meldingen di 
maltrato, abuso y negligencia di mu- 
cha. 

Nan sa haya meldingen directo y 
tambe via otro instancianan manera 
entre otro dokternan di cas, funda- 
cionnan, scolnan, famianan di vic- 
timanan, meldingnan anonimo, etc. 

E cifranan ta indica posibel casonan 
di abuso y maltrato. 

E cifranan ta mustra alarmante y 
despues di hiba combersacion cu es- 
nan cu ta traha den field, cual por 
cierto Parlamento tambe lo bai papia 
cu e instancianan aki e simannan nos 
dilanti, Parlamentario Lopez Tromp 
por bisa cu e cantidad di meldingen 
urgente pa aña di Buro Sostenemi so 
caba ta alarmante. 


Segun datonan, aña 2017 mes tin 
mas cu 200 melding nobo caba te cu 
awo y di e casonan aki mas di 100 
ta casonan urgente. Hopi di nan ta 
casonan cu ta regarda muchanan y cu 
mester actua hopi liher riba nan. 

Esaki ta nifica cu na momento cu 
mester actua di biaha, lamentable- 
mente pa motibonan manera falta di 
personal of falta di placa of cualkier 
otro recurso, no por actua y atende 
cu tur e casonan aki di biaha. 

Ta sumamente importante pa scu- 
cha y wak e datonan cu e instanci- 
anan aki ta trece dilanti na Gobier- 
no. Mester por yudanan cu tur cos 
cu nan mester pa por eherce nan 
trabou na bienestar di e muchanan. 

Den ultimo añanan Parlamento no 
tabata ricibi e rapportnan aki fei Go- 
bierno mientras cu e datonan aki ta 
sumanente importante pa Gobierno 
por fiha un maneho pa cu e topico 
aki cu ta trata abuso, maltrato, neg- 
ligencia tanto fisico como emocional 
di nos muchanan. 


Den pasado Parlamento tabata pidi 
e datonan aki durante reunionan pu- 
blico for di Gobierno pero tambe den 
diferente comisionnan. E datonan 
aki no ta datonan secreto sino ta tra- 
ta di rapportnan cu aña aden aña afo 
e departamentonan aki ta trece na 
conocemento di Gobierno. 

Sinembargo, parlamento como un or- 
gano legislativo nunca a ricibi esaki- 
nan. 

Si ricibi e datonan aki, Parlamento di 
su banda, por ehempel, por percura 
pa aumento di placa of subsidio riba 
begroting pa e instancianan, tambe 
por percura pa e instancianan haya 
mas oido den Parlamento y asina pu- 
sha pa Gobierno duna e topiconan 
aki mas atencion manera cu nan 
merece. Tambe por adapta leynan y 
bin cu ley iniciativa. Asina por yuda 
saca muchanan for di situacionnan 
di crisis y peliger cu nan por ta aden. 

Awor aki a bin hopi enfasis y focus 
riba tipo di casonan asina aki a base 
di loke a pasa cu e dos muchanan cu 
a fayece recientemente. Na Aruba tin 
hopi caso similar unda durante añan- 
an largo muchanan ta pasa den situa- 
cionnan peligroso y grave y ta na su 
lugar pa tur hende den comunidad cu 
ta hayanan cu casonan asina, pa nan 
haci melding pa asina e famianan aki 
y e muchanan por wordo yuda. 





Tel: 583-1400 faK: 583-1444 

Parlamentario Daphne Lejuez di fraccion di MEP 

Responsabilidad no ta persecusion politico 

Gobierno kier integridad, transparencia y bon gobernacion riba aparatonan cu ta falta den Bestuurskantoor 



DEN transcurso di siman pasa y 
tambe weekend cu a pasa por a tuma 
nota di hopi comentario encuanto e 
detencion (nan) relaciona cu e inves- 
tigacion di e aparatonan cu a keda 
falta na entre otro Bestuurskantoor. 


A wak tambe insinuacionnan y 
acusacionnan cu a wordo lansa pa 
cierto politiconan opositor y nan sos- 
tenedornan purbando di presenta e 
detencion (nan) como persecucion 
politico, algo cu claramento no ta e 
caso. 

Nos Prome Minister actual a te has- 
ta ofrece e oportunidad di debolbe e 
aparatonan si en caso e tawata tra- 
ta di un confucion. A caso ora cu 
durante e gobernacion anterior un 
minister di e mesun gabinete a keda 
deteni nos lo por conclui cu ta trata 
di persecucion politico di su propio 
partido, of cu e tawata parti di un in- 
vestigacion di Ministerio Publico? 

Si na un compania por ehempel e 
doño di trabow ta inverti den her- 
ment pa su trahado por haci su 


trabow di e miho manera posibel, 
esaki automaticamente nifica cu e 
hermentnan aki ta bira propiedad di 
e trahado despues cu su relacion di 
trabow termina cu e compania? 

Den caso cu e mes hermentnan aki 
haci falta ora di tuma un inventario, 
e no ta logico pa laga haci un denun- 
cia y investigacion? Aki no ta papia 
di culpabilidad, pero mas bien di re- 
sponsabilisacion - culpabilidad ape- 
nas por wordo papia di dje na final di 
un investigacion, pero mester cum- 
insa un caminda. 

Si nos kier integridad, transparencia 
y bon gobernacion - e no ta logico e 
ora cu lo drecha unda cos a bay robes? 
Ta un cambio nos tur kier wak unda 
cu tin orden y respet atrobe riba nos 
isla, y nos mester cuminsa na duna 
un bon ehempel. 


Parlamentario Marisol Lopez Tromp: 

Comision di Parlamento lo duna oido 
na instancianan social y di salubridad 



RECIENTEMENTE a tuma lugar e prome reunion di 
e comision di Parlamento pa Asuntonan Social, Famia, 
cuido di nos grandinan y Salubridad. 

Tur fraccion den Parlamento tin miembro cu 
ta participa den e trabounan di e comision aki. 


Den e planificacion di trabou tin palabra cu lo reuni y di- 
aloga cu un cantidad di instancia, departamento y organ- 
isacion cu lo wordo invita na Parlamento rib’e temanan 
social y di salud, y tambe e comision aki lo haci bishita- 
nan di trabou cu e meta pa haya informashon y datos pa 
asina por traha riba leynan na bienestar di e ser humano. 

E comision di Asuntonan Social, Famia, Cuido di nos gran- 
dinanySalubridadtawordopresidipaParlamentarioMari- 
sol Lopez Tromp y e Parlamentarionan presente tabata: 
Rocco Tjong, Ricardo Croes, Endy Croes, Hendrik Te- 
vreden, Louisette Yarzagaray Robert Candelaria y Alan 
Howell. 

Lotto celebrando tremendo aniversario di 30 aña 



LUCIA Angela, un empleada hopi stima di Lotto, a 
celebra su di 30 aniversario comienso di luna, hasiendo 
e asina e empleado cu mas aña n’e compania. Pa ta pre- 
cis, el a drenta den servicio riba 1 di december na 1987. 
Riba e potret por nota cu e celebracion a tuma lugar na 
oficina di Lotto hunto cu su coleganan, cual tabata uno 
di dushi ambiente. 

Lucia di su banda a duna un hopi bunita speech recor- 
dando asina su 30 aña di servicio. 

Henter e team di Lotto ta felicita Lucia cu e añanan di 
servicio y tambe ta desea p’e celebra hopi aña mas labo- 
rando na oficina di Lotto na San Nicolas. 

Ronald van den Berg, Caroline Feliciano y Melissa Goe- 
dar a haci entrega di e regaldonan di aprecio na Lucia 
Angela. 

Lotto, e loteria di Aruba tin diferente wega, Catochi, Big 
4, 1-OFF, Zodiac, Wega di number di Corsou di Lotto, 
Lotto di Dia, Lotto 5, Mini Mega y su Mega Plus y e 
diferente weganan di Raspa y Gana. 

Cumprando Lotto bo ta contribui na deporte riba nos 
isla. 

E meta ta pa organisa loteria, cambia bida di su hunga- 
donan y na mes momento inverti den deporte local pa 
medio di donacionnan na e comision di subsidio. 


Pensionadonan miembre 
di SIMAR la invila pa 
pasa luma regalo di Pasco 
na cede na Sabana Blanco 



PASCO ta den porta y aña 2017 ta yegando na su fin. Directiva 
di SIMAR a percura pa tur miembro di SIMAR ricibi un regalito. 
Esakinan lo ser entrega na tur scol y departamentonan. Tur pen- 
sionado of un representante cu un identificacion di e miembro, ta 
invita pa pasa busca nan regalo na oficina na Sabana Blanco. Esaki 
durante orario di oficina, entre 9:00 am y 3:30 pm. Corda bon cu 
ultimo dia di entrega di dicho regalo ta dia 19 awor. 

Cabesantenan cu ta dispuesto pa pasa busca e regalonan di miem- 
bronan cu ta traha na nan respectivo scolnan, por tuma contacto 
cu secretaria na oficina pa notifica esaki y haci palabracion. 
Miembronan cu no ricibi nan regalo na nan respectivo scol pa mo- 
tibo di no a notifica e cambio aki na SIMAR, por pasa tuma nan 
regalo na oficina y duna e informacion necesario na secretaria. 
Directiva ta desea e veld di enseñansa, specialmente su miembro- 
nan y Aruba en general un felis Pasco y un prospero aña 2018. 

AHATA y Barceló Aruba a uni pa trece muchanan hunto 

Muchanan di Casa Cuna a disfruta 
fiesta di Sinterklaas y Zwarte Piet 




ARUBA Hotel & Tourism Association (AHATA) y Bar- 
celó Aruba a bini hunto pa asina e muchanan di Casa 
Cuna y e yiunan di e empleadonan di Barceló Aruba por 
a disfruta bishita di Sinterldaas y Zwarte Piet. Un total 
di 27 mucha di e edad 1 te cu 6 aña di Casa Cuna a pasa 
un rato agradabel, unda nan a canta y baila cu e Pietnan. 

Tur aña Barceló Aruba ta haci un fiesta p’e yiunan di e 
empleadonan, pa asina nan por pasa un rato agradabel. 
Durante e fiesta di Sinterldaas e muchanan a haya dushi 
snacks y por a disfruta di show ofreci door di Barceló 
Aruba, mientras cu di parti di AHATA a percura p’e T- 
shirtnan y bunita regalonan p’e muchanan di Casa Cuna, 
asina Vanessa Rasmussen, representante di AHATA a ex- 
presa. 

Jane Braafhart, Human Resource Director di Barceló 
Aruba a expresa cu tur aña nan ta haci e actividad p’e 
yiunan di nan colaboradornan. E colaboradornan ta 



cumpra un regalo y entrega esaki na e hotel, kende ta or- 
ganisa e fiesta. Pa cu e fiesta, e hotel a prepara un buffet 
p’e muchanan por a come y tambe saconan di mangel. 

Manera e tradicion ta Sinterklaas y Zwarte Piet a presen- 
ta, yama e muchanan pa mira ken ta bon mucha y mala 
mucha, unda cu a parti regalo p’e muchanan. “Esaki ta 
algo cu nan gusta masha hopi mes. Nos a ripara cu pa 
añanan, en bes e bay atras e ta bay dilanti”, asina Jane 
Braafhart a expresa. E aña aki mas di 125 mucha hunto 
cu nan mayor a participa na e celebracion di Sinterldaas 
y Zwarte Piet. 

Durante e celebracion tabatin hopi animacion, di cual 
e Sinterklaas y Zwarte Piet tabata haci esaki. E Zwarte 
Pietnan tabata haci hopi ambiente, unda cu nan tabata 
baila y canta cu e muchanan. Tambe nan a tene compe- 
tencia di baile di cual e muchanan a gosa un mundo di 
esaki. 

Deporte _ 

Ultimo examen p^e aña aki p^e 
atletanan di Brazil Taekwondo 





DIABIERNA atardi Alberto Klabér di 
Brazil Taekwondo Stichting a duna e ultimo 
examen di faha p’e aña aki p’e atletanan. 

For di e chikitonan te cu e grandinan a pre- 
senta pa examen y nan mester a haci varios 
faceta di Taekwondo. Un di e partinan cu 
mas hopi a stress ariba tabata e parti di brin- 
gamento cu ta hopi importante. 

Brazil Taekwondo Stichting su punto di bi- 
sta ta bringamento y ta pesey sa tuma esaki 
hopi mas na pecho. 

Brazil Taekwondo ta conoci pa forma atleta- 
nan elite y ta cuminsa for di chikito cu nan y 
ta subi e trapi di tur categoria te ora cu nan 
bira adulto pa nan sigui crece pa bira atleta- 
nan ehemplar y pa nan tin un base amplio. 

E atletanan Diziara Ponson, Dilon Brown, 
Nathan Fradl, Micheal Noel, Sebastian Pul- 
garin, Jeremiah Tjin, Nathan Tjin, Maelynn 
Fradl, Lixandra Bello y Ismari Servut a haci 
examen p’e siguiente strepi of faha. 

Pa examen pa strepi of faha nan mester sa 
teoria, tecnica, bringa, defende nan mes, un 
stap tecnica, kibra palo y skop riba cusinchi. 

Diamars dia 12 di december n’e Cena di Pas- 
co di Brazil Taekwondo Stichting lo anuncia 
ken tur a pasa p’e siguiente strepi of faha. 

Team di Taekwondo di Aruba a biaha pa 
Colombia pa enlrenamento y campeonato 



Un Invitacion cordial na tur club miembro 

Diaranson awor Aruba Softball 
Bond lo eligi su directiva nobo 


DIARANSON awor, 13 di 
december, cuminsando pa 7:30 
pm na Stadion Frans Figaroa, 
den e Technical Center Angel 
Botta, lo tuma lugar un reunion 
general di Aruba Softball Bond. 
No obstante cu lo aproba dife- 
rente relato, tanto di secretario 
y financiero, lo ta un anochi 
special unda team miembro 
y den “good standing” lo tin 
derecho pa por vota, y asina 
eligi democraticamente un di- 
rectiva p’e siguiente periodo. 


ASB ultimo añanan a sa di in- 
verti masha hopi tempo pa re- 
biba y structura e deporte di 
softball. Tin diferente miembro 
nobo cu a wordo postula pa un 
puesto den directiva y ohala 
cu e directiva cu keda elegi por 
continua cu trabounan positi- 
vo na bienestar di e deporte na 
promer lugar. ASB ta hasi un 
yamada na tur su miembronan 
pa corda manda 2 represent- 
ante y percura pa “machtiging” 
ta firma di esnan cu ta atende 
reunion. 


DIASABRA atardi e team di Aruba a bi- 
aha pa Colombia pa participa n’e ultimo 
camp training y campeonato pa aña 2017. 
Chiara Petrocchi, Cherrick Winterdal, 
Monica Pimentel, Hakeem Lowe y Jourdé 
Klabér ta forma parti di e team cu a biaha 
pa Colombia. 

Teofilio Rodriquez lo guia y coach e team 
durante di e 10 dianan aki cu nan ta bay ta 
na Colombia. 

Lotto hunto cu comision di subsidio a haci 
posibel cu e team aki por a realisa e meta 
aki. Esaki ta parti di e preparacion pa Open 
USA, Campeonato Mundial y clasificacion 
p’e Weganan Olimpico Hubenil. 

Director di Lotto, Di-Estefano Wernet hun- 
to cu dr. Guaicaipuro Jimenez Presidente di 
Aruba Taekwondo Bond ARTBO a hiba pa- 
labra n’e team cu a sali pa Colombia. 

Corsou 

Detencion di un hómber 
relacioná cu maltrato cu 
arma y destruccion 

WILLEMSTAE) - Diasabra 9 decémber 2017, alre- 
dedor di 19.07 or, Central di Polis a haña notificacion 
di un caso di maltrato y destruccion den área di Cher 
Asile. 

Mesora Central di Polis a dirigi un patruya n’e sitio. 
For di un investigacion preliminar cu Polis a haci n’e 
sitio a resultá cu dos hómber tabatin discusion cu otro 
y despues cu nan a bringa un di nan a maltratá e otro 
cu un klenko y tambe destrui glas di auto di un famil- 
iar cu a bin entremediá den e problema. 

E victima a sufri un kap basta formal na su frenta y a 
keda transportá cu ambulance pa Poli di SEHOS ca- 
minda despues di tratamento el a keda interná. 

Den e área Polis a detené e sospechoso, e hómber J.C.G. 
naci na Republica Dominicana di 41 aña di edad. 

A presentá e sospechoso dilanti un Fiscal auxiliar 
kende a ordená su encarcelamento pendiente di mas 
investigacion. 

Detencion relacioná cu menasn 

WILLEMSTAD - Diasabra 9 decémber 2017, alre- 
dedor di 16.52 or, Central di Polis a haña notificacion 
di un caso di menasa den area di Sero Frances. 
Mesora Central di Polis a dirigi un patruya n’e sitio. 
For di un investigacion preliminar cu Polis a haci n’e 
sitio nan a comprende cu un rato prome un hómber 
a menasa un otro persona cu un arma di candela y 
cu despues di su acto e sospechoso a core bay via di 
mondi den direccion di Cas Chiki. 

E patruya a rondoná e mondi y despues di un buskeda 
a bin topa e sospechoso na su cas caminda Polis a de- 
tené. Ta trata di e hómber sospechoso E.D.A. naci na 
Córsou di 26 aña di edad. Despues di su detencion e 
team di mantencion di órden publico a tene un en- 
trada hudicial n’e cas aki. 

N’e cas aki Polis a haña y confiscá tres (3) chaleko an- 
tibala un tiki marihuana y un cartucha di “shotgun”. 
A presentá e sospechoso dilanti un Fiscal auxiliar. 



Kriminal antiano 
ta masha kreativo 
pa inventá Alibi 



E Antiano Sergio K., alias De Eange' kende tambe tabata 
den korte e siman aki riba akusashon di komplisidat di 
un asesinato premeditá, dado momento a laga su aboga- 
do splika e wesnan ku e no por tabata ne sitio kaminda a 
mata Sven Prins pasobra e tabata kuidando yuchi na kas. 
Téknikonan a konstatá enbérdat ku na momento ku e 
asesinato tabata tuma lugá, e masta di telefon selular a 
aktivá banda di su kas. 

O sea e tabata na kas i ta loke su amiga a bisa, ku e tabata 
na kas ta kuida nan yu chikitu. 

Dia 27 di november e tres abogadonan a rekusá (wrak- 
ing) e tribunal pasobra nan no a duna pérmit pa inves- 
tigá si akaso ta un tim di maton Belga a mata Sven Prins. 
Un testigu femenino a hasi un deklarashon amplio riba e 
detaye aki ku inklusive nomber dje matonnan Belga. 
Esei lo a splika tambe ta dikon nan a haña e outo di e 
matonnan na Houthalen na Belgika. 

Sinembargo e wesnan no a haña ku tabata nesesario pa 
investigá e pista aki i a rechasá e intento di rekusá nan. 
Polis ulandes a interogá e sospechosonan belga pero 
despues ku nan a desmenti di tabata envolvi den e ases- 
inato di Prins, polis a laga nan na pas. 

Pe abogadonan, esaki ta demostrá ku Ministerio Publiko 
tabatin vishon di tunel o sea ta den un solo direkshon 
nan ta mira i buska. 

_ Corsou 

25 aña pa mata panadero Sven Prins 


SIMAN pasá fiskal di Ministerio Publiko na Ulanda a 
pidi kastigu di 25 aña di prizon pa kada un dje tres Anti- 
anonan ku polis a arestá i kendenan a konfesá ku ta nan 
a mata e panadero/trafikante di droga Sven Prins. 

Nos a raportá ampliamente riba e kaso aki siman pasá na 
okashon ku a presentá e tres akusadonan den korte. 
Polis a resolvé e kaso ku uzo di informante ku a ofresé 
e trio di Antiano un negoshi di oro i a graba nan konfe- 
shon ku 'Sven mester muri pasobra ela hecha un baina....' 
Polis por a solushoná e kaso komo resultado dje trabou 
di un informante 'Willem' kende a infiltra den e trio di 
antiano Xionel B., alias Chanel, Jurandy T.,. alias Payo i 
Sergio K., alias De Lange. 

E abogadonan a plama trabou dje informante na wérki. 
Fiskal a kere ku te trio di antiano aki a asesiná Sven 
Prins, 30, despues di un persekushon di lokura na sép- 
témber di 2015 na Heeren. 

Tur dos banda tabata basha bala riba otro durante e 
persekushon i ounke originalmente polis no tabatin pista, 
nan a pone un informante riba e kaso i a logra solushoné. 


E homber tabata un 'undercover agent' ku tabata buska 
arma pa kumpra i a tende ku e tres antianonan tabatin 
un arma di gera pisá ku e mester pa algun trabou. 

Asina ela haña kontakto ku Payo, Chanel i De Eange. 

E abogado di Sergio, Luc Bien, a kritiká e informante 
polisial pisá pasobra e homber a papia diferente biaha ku 
e trio di malhechor. 

Sinembargo ta un biaha so e por a graba nan. 

E abogado a denunsiá ku e teksto dje grabashon ku nan a 
pone riba papel no ta koresponde na loke e tres homber- 
nan a papia. 

E abogado a sulfurá ku informashon ku por a skapa su 
klientenan no ta den e rapórt eskrito pero si por a skucha 
riba e grabashon. 

Luc Bien a mustra otro prueba ku e informante polisial 
ta un mentiroso. 

‘Willem’ a bisa ku dia ela papia ku e antianonan, awas- 
eru tabata kai ku a muha hasa su karsonsiyo pero e abo- 
gado a bin ku deklarashon di servisio meteorologiko ku e 
dia ei no tabatin awaseru. I pe abogado esei ta sufisiente 
prueba ku e informante ta gaña. 


Abogado di Jurandy alias Payo 
lambe a krilika fiskal fuerlemenle 


DEN e proseso di asesinato di e panadero/trafikante 
makamba Sven Prins, abogado di e antiano Jurandy alias 
Payo, tabata Serge Weening. 

Weening a akusá Ministerio Publiko di ta basa nan argu- 
mentashon riba e tema pa logra nan meta pa eliminá tur 
faktor na fabor di su kliente i presentá solamente ehém- 
pelnan ku ta perhudiká Payo. 

Ku esei Ministerio Publiko kier a logra pa wes kondená 
su kliente pa asesinato premeditá. 

Abogado Weening a splika e tribunal ku Sven Prins a 
yega di tira riba e sospechoso Xionel B. kende a haña tiru 
na su brasa. 


Foi dje tempu ei Xionel i su amigunan ta kana armá pa 
kualke eventualidat ora nan ta den nan wega di negoshi 
di droga i oro. 

E abogado a splika e wesnan ku e anochi ku a tira Prins 
mata, ta pa kasualidat nan a topa otro i no tabata un 
enkuentro premeditá. 

E verbalnan ta papia palabra kla den e direkshon pero 
fiskal a keda insisti ku e trio di Antiano tabatin un kon- 
flikto ku Sven Prins i p’esei nan a mat’é. 

E abogado a splika e wesnan ku ta mongol mes su kli- 
ente mester tabata pasobra tur hende den e ambiente di 
kriminalidat sa ku e trio antiano tabata amigu di otro. 

Bonaire 


Hulanda por yuda nos ku nos 
problemanan sosial-ekonómiko 




KRALENDIJK - Si studia historia di Boneiru por mira 
ku e historia ta skirbi for di punto di bista di europe- 
onan. Den lésnan di historia tokante Boneiru ta nórmal 
ku ta papia di konkista, kolonialismo, sklabitut i Statut. 
Awendia den e proseso pa yega na mas outonomia pun- 
tonan manera: dekolonisashon, rekolonisashon, pobresa, 
suidadano di segundo i terser grado i situashon sosial 
ta hunga un ról. Nos ta keda drai den un sirkulo visioso. 
Den lés di siensia sosial na alumnonan di HAVO 5 mi a 
puntra kiko lo a pasa si e indjannan a konkistá Spaña i 
Hulanda? E alumnonan a menshoná puntonan di dife- 
rensia entre e indjannan i e spañó i hulandesnan. E lés a 
haña un dimenshon nobo pa motibu ku e palabra mágiko 
a bira desigualdat. 

Profundidat di e pregunta ta, pa aklará dikon tin 
desigualdat entre pueblonan. Den nos kabes ta biba e 
pensamentu ku e konkistadónan ta mas inteligente ku 
e bonerianonan i ku e bonerianonan ta mihó hende ku 
e europeonan. Dikon habitantenan di Kaya Nikiboko 
Zuid no tin pobresa i tin kayanan bunita asfaltá i otro 
kayanan nó. Dikon na Rincon mayoria hende tin tereno 
den propiedat i na Nort’i Saliña nó. Dikon kriminalidat 
ta haltu den barionan tradishonal i na Belnem, Sabadeco, 


Hato i Republiek nó. Den kasi tur diskushon e kontesta 
ta ku pa e problemanan di pobresa, kriminalidat, kas pa 
pueblo, sueldo mmimo, ónderstant, beistant, penshun i 
nos kareteranan ta Hulanda mester reglanan. Danki na 
e referéndem di 2004 ku e meta pa buska un partner 
fuerte pa yuda den solushon di e problemanan ku no por 
a solushoná den konstelashon antiano. 

DP i UPB: politika di patronahe 

10-10-10 a laga nos mira kon grandi e problemanan ta i 
ku tin posibilidatnan grandi pa yega na aliviá hopi doló 
ku ayudo di Hulanda, pero DP i UPB no a subi e kamin- 
da nobo di kambio i a keda hiba politika di patronahe 
ku nos ta sigui mira den loke a sobra di DP di Róbi i 
Marugia i UPB di James ku partimentu di puesto pa su 
lidernan. Dos salto grandi a bini den politika di Boneiru 
na momentu ku a lanta MBE i PHU pero e resultado ta 
konosi. Un miembro di PHU a afiliá na UPB i MBL a 
afiliá na DP. 

MPB: politika nobo 

E otro salto ta MPB kaminda un miembro a bisa ku mester 
hiba politika nobo pa yega na un aparato gubernamental 
sin korupshon, mas hóben kapasitá den politika, mihó 
liderazgo i un vishon nobo a bira un guera i e miembro 
a lanta MPB ku si ta trese kos nobo ku hóbennan kapa- 
sitá ku a haña oportunidat pa karga e vishon nobo. E 
hóbennan di MPB, Nina, Joselito, Milena, Daisy Cyril 
i Renata huntu ku Clark, ku a kibra ku e sistema anti- 
kuá di DP di Róbi i Marugia, ta ataká korupshon den 
aparato gubernamental, ta traha riba e parti sosial, ta 
hiba politika modernu ku moshonnan, aunke rechasá pa 
koalishon, pa tin mas integridat den maneho di e isla. 

Ta e tipo di hiba politika aki ta e bérdadero simia di 
speransa nobo i ta yuda aliviá, konhuntamente ku geza- 
ghéber i Hulanda, e dolónan ku nos komunidat tin. E 
hóbennan aki si a konkistá Hulanda pero DP bieu i UPB 
bieu ta keda dominá pa Hulanda. Kiko Yonchi lo bisa? E 
komunikado aki tambe ta hole blous? 

Cumana #44 Tei; 586-4444 / 733-2906 

E: foyalJuneralhome#hotmail,com / 593’0S57 / 731-5S47 



Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Nos ta anucia fayecimento di: 



Luisa Yarzagaray-Werleman 

*22-11-1939 - t10-12-2017 
Acto di entiero lo wordo anuncia después. 






(^vtierd 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimen to/ invitacion 


Yiunan kier a gradici un y tur cu a compaña nos na 
ora di enfermedad y entiero di nos tata stima; 



Alexander "Chan"Leon 


Tambe un gradicimento ta bai na Dr. di cas, 
personal di Ambulance y personal di Aurora 
Funeral Home. 

Nos kier a participa cu tin 3 Santo Sacrificio di Misa 
na Misa Inmaculada Concepcion na Sta Cruz: 
Diahuebs 14 di December 2017 pa 7'or di anochi 
Diadomingo 17 di December 2017 pa 5'or di 
mainta 

Diamars 19 di December 2017 pa 5'or di mainta pa 
recorda prome luna di feyecimento di nos tata 
stima. 

Alaves diamars 19 di December 2017 lo tin Santo 
Rosario pa 7br di anochi na Siribana # 45A 
Boso Presencia lo ta altamente aprecia 




Cumana #44 
E: royalfuneralhome#hotmail.com 

Tel: 586-4444 / 733-2906 
/ 593-0857 / 731-5847 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

A fayece cristianamente: 



JoáoGII Martins 

Na Nomber di su 

Esposa: Teresita Gil Erasmus 

Yiunan: 

tAngelina Mac Janet Gil y Fernando Mac Janet 
Jimmy Gil Martins y Nancy Maya 
Carlos Gil 
Ivan Gil 

Francis Gil y Mariella Maduro 
Nietonan: Angéle Mac Janet y Darrol 

Wernet y yiunan 

Joadi Mac Janet y Angel Odor y yiunan 
Jesse Mac Janet y Daisy Coronel 
Esmay Mac Janet 

Alessandra y Jonatas Dantas - Gil Martins 
Christopher Gil Martins, Stefania Gil, 
Carlos Enrique Gil, Arielle Gil, 

Priscilla Gil, Sebastian Gil 
Rumannan: Francisco Gil Nunes Lopez, 

esposa y famia na Portugal 
Manuel Gil Martins, 
esposa y famia na Portugal 
Maria Eugenia Seralheiro Gil Martins, 
esposoyfamia na Portugal 
Jose Gil Martins na Canada 
Sobrino y sobrinanan, primo y primanan, swa y 
cuñanan. 

Asistente Personal: Doris De la Rans Herrera 
Famia: Gil Martins, Nunes Gil Martins, Gil Nunes 
Lopez, Seralheiro Gil Marins, Gil, Erasmus, Giel, 
Pieters, 

Kelly, Hernandez, Nunes, Mac Janet, Booi, Perez 
Restrepo, Rodriguez, Maduro, Maya, Wernet, Odor, 
Coronel, Dantas, Conçalvez, Maldonado,Tromp, 
Thiel, Quandt, Capello, De Sousa, Jean d'Or, Da 
Silva, 

Andrade, Larmonie,. 

Colonia Portuguez y demás famianan na Aruba, 
Portugal y Canada. 

Ta invita tur amigo, bisiña, conocirnan pa asisti na 
e acto di entiero cual lo tuma luga diahuebs 14 
december 2017 for di 9'or pa 11 'or di mainta na 
misa St.Anna na Noord, despues lo sali pa Santana 
Catholiko di Noord. 

Adres pa condolencia: Royal Funeral Home, 
diaranson dia 13 di December 2017, di 7'or pa 9'or 
di anochi. 


Cumana 76 

/ ^ Oranjestad,Aruba 

/ Tel: 588-6699 

Fax: 588-6698 
^ ' Cel : 593-0857 / 560-1403 

"Señor ta nni wardador, nni'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristeza na nos curazon nos ta 
participa fayecimento di: 


Sra Anna Maria Thiel-Tromp 

*25-07-1934-t03-12-2017 
Na nomber di su: 

Esposo: tDalmacio Thiel 

Yiunan: Sonny Thiel y Anje Messchendorp 
Eric y Candelaria Thiel-Pereira 
Nietanan: Jasmin Thiel 

SorayahThiel 

Bisanieto(a): Manuella 

Estefano 

Rumannan: tMarcelino y tVeneranda 

Tromp-Bermudes y yiunan 
tRosendo y tCarmen Tromp-Tromp y yiunan 
tDominico y Juliana Tromp-Quandus y yiunan 
Swa-y Cuñanan: 

tEgidio y Aurora Thiel-Kelly y yiunan 
tMaria y tEgidio Britten-Thiel 
Candelario y tEmma Thiel-Laclé y yiunan 
tAntonia y Francisco Britten-Thiel y yiunan 
Theresita Thiel y yiunan 
Mirna y Juan Maduro y yiunan 
Ihanan, Comper- y Comernan, Primo- y Primanan, 
conocirnan y bisiñanan. 

Demasfamia:Thiel.Tromp, Ridderstap, Boekhoudt, 
Messchendorp, Pereira, Gonzalez, Bermudes, 
Quandus, Kelly, Britten, Laclé, Maduro, Geerman, 
Giel, Ridderstaat, Semeleer, Sam, Leest, Flanegin, 
Dabian, Stamper, Webb, Pietersz, Gomes. 

Ta invita pa acto di entiero cu lo tuma lugar 
diaranson 13 di December 2017 na Misa Santa 
Anna na Noord di 2br pa 4br di atardi, despues lo 
sali pa Santana na Noord. 

Oportunidad di condolencia lo ta na Aurora 
Funeral Home diamars 12 di December 2017 di 
7br pa 9br di anochi. 

Disculpa nos si den nos tristesa nos por a lubida 
algun familiar of conocirnan 

Fiesta di 
Birgen di 
Guadaiupe 
na Parokia 
Sagrado 
Curason di 
Hesus 


DIAMARS, 12 di december Iglesia ta celebra Fiesta di “Nos Señora di 
Guadalupe”. 

E aña aki un biaha mas Parokia Sagrado Curason di Hesus Savaneta/Pos 
Chikito ta invita tur devoto, parokiano y pueblo en general pa un misa spe- 
cial unda lo tin un homenahe cu animacion di mariachi durante Santo Sacri- 
ficio di Misa pa 7 or di anochi na misa di Savaneta. 

Tene cuenta cu lo no tin misa 8 or di mainta e dia ald. 

Lo tin tambe e acostumbrado fiesta den hofi di pastorie, cu bendemento di 
cuminda, cu lo tuma luga despues di misa. Tin pre-benta di ticket y por haya 
esaki cerca Lichi de Cuba na telefon 592-4414. Entrada di e bendemento aki 
ta pa cubri e gastonan di renobacion di nos misa. 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


With deep sympathy we announce the passing of 
our husband, Paps, Opa, brother and uncle: 



Roland Wilbert Peterson 

Ridder & Officier in de Orde van Oranje Nassau 
Sunrise 31 October 1941 - Sunset 11 December 
2017 


Roland died peacefully at home, surrounded by his 
loving family, after a brave and valiant struggle 
with Parkinson's disease. 

Our loved one is still alive within us and around us. 
Remembering Roland with love in our hearts are 
his: 

Loving and caring wife : Martha Peterson-Hagen 
His Children and Grandchildren, who were the 
Pride and Joy of his Life: 

Daughter: Angelique Peterson 

Son : Roland Peterson Jr. 

Granddaughters: Danique Soemers 
Sofia Peterson 

Brothers : Leonard and Flora Peterson and family 

Romeo and Marlene Peterson and family 
Sisters : Rona Peterson and family 

Molly Anne Peterson and family 
Nieces, nephews and cousins 
Caregivers: Santa Marshall 
Jeanette Antoe 
Brigitte Jimenez 

Acquaintances, former colleagues from the Aruba 
Police Force, former colleagues from the DOOV, 
former colleagues from the San Nicolas Business 
Association, and former colleagues from the Aruba 
Hospitality and Security Foundation. 

Families: Peterson, Hagen, Bislip, Every, Harper, 
Lejuez, Soemers, Brock, Elemans, Verhoef, van 
Venrooij, Ros, Idzerda, Bernier, Roberts, de Windt, 
Coronel, Snel, Polak, de Cuba. 

Invite friends and acquaintances to take part in the 
funeral ceremony, which will take place at: 

Aurora Funeral Home,Thursday 14 December 
2017 from 2pm to 4pm. Followed by the intern- 
ment at the Central Cemetery at Sabana Basora. 
Condolences will be held at Aurora Funeral Home, 
Wednesday 13 December 2017 from 6pm to 9pm. 
Please no condolences at home. 

We apologize if during our grief we forgot to 
mention any family member or friend. 

Weep not that Roland has gone, but smile that 
Roland has been. 


Eheculivo femenino 
di oficina di Offshore 
deleni na Sl« Maarlen 



PHILIPSBURG - Autoridadnan policial a confirma detencion di un 
ehecutivo y ex propietario di un Trustkantoor, Corinne de Tullio (54) 
kende a nace na Aruba. 

E detencion a tuma lugar diadomingo na Philipsburg, den cuadro di un 
investigacion riba corupcion cu proyectonan di construccion na Sint 
Maarten. 

E cargonan ta esnan tradicional di labamento di plaka, keda sin raporta 
transaccionnan no-usual, destruccion di prueba y operando un oficina 
sin licencia. 

E team anti corupcion Hulandes ta investigando e caso hunto cu Land- 
srecherche. 












40 


AWEMainta 


Diamars, 12 December2017 



Intemacional 


Explosion na Manhatlan tabala un inlento di 
alake terorisla segun alcalde Bill de Blasio 



E alcalde di New York, Bill de Bla- 
sio, a referi n’e explosion cu a keda 
registra dialuna na Manhattan y a 
bisa a trata di “un intento di atake 
terorista”. 

“Danki Dios e atacante no a logra 
su proposito”, e mandatario local a 
sigui bisa. 

Tambe el a bisa cu “tin un individuo 
involucra cu danki Dios no tabata 
exitoso den su obhetivo”. 

E comisionado di New York, James 
P. O’Neill, a sigura cu despues di a 
responde n’e reportenan, autoridad- 
nan a topa cu un homber di 27 aña, 
cu Idma na su curpa y herida. 

“Segun investigacion, e individuo ta- 
batin den su poder un explosivo di 
tecnologia inferior improvisa y mara 
na su curpa, el a explota e disposi- 
tivo aki”, el a sigui bisa. 

Por lo menos cuatro persona a resul- 
ta herida, entre nan e atacante mes, 
kende a keda detenido y translada 
pa un hospital sercano. 
Autoridadnan a sigura cu “e disposi- 
tivo ta basa den un bom casero, y e 
tabta mara n’e persona c’un combi- 
nacion di material. 

E ekipo di explosivo ta analisando e 
bom”. 

De Blasio y Gobernador Andrew 
Cuomo, a destaca e respuesta di e 
autoridadnan. 

E tabata un “asunto maneha extrem- 
adamente bon”, segun e Gobernador 
Cuomo. 

Intemacional 



Presidente Vladimir Putin a realisa un bishila 
sorpresa na base militar na Siria y a ordena e 
retiro di un parti di e Irupanan ruso for di e pais 



E Presidente di Rusia, Vladimir Putin, a ordena e retiro 
di un parti di e trupanan ruso for di Siria, durante un 
bishita sorpresa n’e base militar ruso di Hmeimim den e 
pais ey, segun e agencianan di prensa ruso a anuncia. 

“Den casi dos aña, e Forsanan Arma ruso, den colabo- 
racion cu e ehercito sirio, a destrui den gran parti e ter- 
oristanan internacional. Pa loke mi a tuma e decision di 
manda bek Rusia un parti considerabel di e contingente 
militar presente na Siria”, ta loke cu Putin a declara, y 
cua keda publica pa e agencia Interfax. 

“Nan ta bay bek nan cas victorioso, pa nan mayornan, 
casa, yiunan y amigonan. Nos patria awe ta wardando 


boso, amigonan. Bay cu Dios! Danki pa boso servicio”, 
tabata palabranan di e Presidente ruso, segun e agencia. 
E mandatario ruso no a precisa cuanto soldat ruso lo per- 
manece na Siria pero el a bisa cu “si e teroristanan lanta 
cabes bek, nos lo golpea nan c’un forsa nunca bisto”. 

“Nunca nos lo lubida e victimanan y e perdidanan cu nos 
ta sufri den e lucha contra terorismo, tanto na Siria como 
na Rusia”, e Presidente a agrega. 

E bishita di e mandatario a tuma lugar prome cu el a bay 
Egipto, caminda cu e lo bay topa cu Presidente Abdel 
Fatah al Sisi, rib’e desaroyo di e vinculonan politico, eco- 
nomico y comercial, segun a keda indica p’e presidencia 
egipcio. 

Sinti bon. mustra bon 

Bisa ayo na mal holor di boca trahando bo 
mesun ^mouthwash' cu ingredientenan fresco 




SIGUIENTEMENTE mi lo dunabo un receta per- 
fecto si bo ta buscando un opcion natural pa mantene 
bo boca saludabel. Si bo a ripara cu ningun mouthwash 
riba mercado ta sirbi, of si e sensacion di kimamento cu 
bo mouthwash ta dunabo ta molestiabo, nos tin e alter- 
nativa perfecto. 

Halitosis, of mal holor di boca, ta un problema comun 
segun nos edad subi. 

Hopi e ta refleha un problema de salud subyacente tam- 
be, manera un problema na tripa of stoma, of mal cuido 
di nos boca, mal alimentacion, y problemanan na higra 
of riñon. 

Un bon mouthwash lo yuda nos elimina e problema aki. 
P’e duna resultado, mester uz’e un of dos biaha pa dia 
despues cu a skeiro djente. Si bo ta sufri di mal holor di 
boca ora bo lanta mainta, lo ta mihor pa bo uz’e mainta 
y anochi. 

Un mouthwash natural lo dura te 2 siman den frigidaire, 
si despues di e tempo aki ainda bo a resta, lo bo tin di 
bent’e afo y traha mas. E bon di e receta aki ta cu su 
ingredientenan no ta dificil pa haya y nan no ta mucho 
caro tampoco. 

E ta un bon idea pasobra apart cu bo ta spaar placa, bo 
lo ta uzando un alternativa mas natural pa e cuido di bo 
boca. 


Ingrediente: 

2 cuchara di blachi mint (menta) fresco 
2 cuchara di blachi yerb’i hole fresco 
2 cuchara di rosmarijn 

2 cuchara di peterselie 

3 cuchara de baking soda 
100 ml di awa 

Tur e matanan cu e receta aki ta pidi ta yuda combati 
mal holor di boca y baking soda ta yuda elimina bacteria 
cu lo por existi den bo boca. 

Preparacion: 

Ta importante pa laba tur e matanan bon prome cu bay 
herbe nan, pa asina elimina cualkier tera cu lo por tin 
ainda den nan. 

Pone e awa herbe den un weya. Ora cu e awa ta casi cum- 
insa herbe, ta tira e blachinan aden y laganan herbe pa 
mas o menos 5 minuut. 

Laga e awa aki bira lauw y hinke den frigidaire den un 
kopi of boter cu tin su tapadera. 

Cada biaha cu bo bay uz’e, basha un poco den un kopi y 
tira 2 cuchara di baking soda aden. 

Gor cu e awa aki durante mas o menos 20 seconde y 
scupi’e. 

Nunca ingeri e mouthwash aki pasobra lo bo ta inge- 
riendo tur bacteria cu lo por tin den bo boca. 

Tambe ta existi algun otro cos pa tene na consideracion 
pa mehora bo holor di boca, manera: 

Bebe awa frecuentemente. 

Skeiro bo djente 3 biaha pa dia. 

Si pa un motibo of otro bo a lubida di skeiro bo djente, 
kauw un bals sin sucu. 

Celery ta un gran aliado pa combati mal holor di boca, 
inclui esaki den bo cumindanan. 

Si bo sinti cu despues di a hasi esaki bo mal holor di 
boca no a kita, bo por duplica e cantidadnan di e ingre- 
dientenan pa hasi e mouthwash natural aki mas fuerte y 
sterki. 

